
Eutropii breviarium, primum omnino fontem, ex 
quo haurienda est rerum Romanarum notitia a tiro- 
nibus, ut de novo integro que recuderet bibliopola 
honoratissimus, eo commotus est, quod, quos antea 
iam novis his typis hac forma expressos emiserat 
autores, emtoribus perquam acceptos esse senserat. 
Ideo neque hunc scriptorem hoc ornatu destitutum 
esse voluit; in eo edendo idem consilium secutus, 
quod in reliquis, ut textus optimus quam emenda- 
tissime lectorum oculis sub ii ceretur; imprimis autem 
sphalmatum exturbandorum intentissima gereretur 
cura; idque merito, in auctore, qui inter primos a 
tironibus legi solet. Est enim Eutropius recentioris 
quidem inter Latinos aetatis ; nam vixit sub impera- 
toribus Constantino, cui ab epistolis fuisse legitur, 
Iuliano, quem in Persiam comitatus est, Valenteque, 
cuius iussu librum ipsum composuit. Unde dictionis 
eius non idem potest esse genus, quod Ciceronis et 
Caesaris Liviive aetatis proprium fuit. Idem tamen 
omnem persequitur historiam populiRomani,ea usus 

in narrando simplicitate, ut hac ipsa, quae non mi- 
nima est in scribendo virtus, cum utilitate delecta- 
tionem pariat, facilitate autem ad reliquos legendos 
apprime incitet. In Graecum sermonem conversus 
est a Lucio Capitone et a Paeanio, qui brevi post 
Eutropium vixisse perhibetur. Textus autem inter- 
polatus olim multifariam fuerat a Paulo, Diacono 
Aquileiensi, monacho Sec. IX.; a quibus insertioni- 
bus primus eum Egnatius, deinde Schonhovius et 
Viuetus ex libris manuscr. vindicaverunt. Plurimum ) 

V 

autem opis ad eum perpurgandum contulerunt ante- 
hac Verheyckius, et inter recentiores Tzchuckius, 
in editione maiore, anno super, sec. 96 in lucem edi- 
ta; qui et in minori editione prosecutus est textus 
emendationem, adhibito codice Gothano seculi 8 aut 
9; cuius ex lectionibus hic quoque, quae probabilio- 
res videbantur, receptae sunt. 

Scr. Lips. m. Mart. a. MDCCCXLIU. 

C, H. Weise . 


Digitized by Google 


* 


V 


A 


EUTROPII 

BREVIARIUM 

HISTORIAE ROMANAE. 


DOMINO VALENTI MAXIMO 

PERPETUO AUGUSTO. v 

Res Romanas ex voluntate mansuetudinis tuae , ab 
urbe condita ad nostram memoriam, quae in negotiis 
vel bellicis vel civilibus eminebant, per ordinem tem- 
porum brevi narratione collegi strictim, additis etiam 
his, quae in principum vita egregia exstiterunt; ut 
tranquillitatis tuae possit mens divina laetari , prius se 
illustrium virorum facta in administrando imperio se- 
cutam, quam cognosceret lectione. 


LIBER PRIMUS. 

Akg, Cap. 1. Urlns Romae origo Romulo conditore. 2 — 8. 
Septem regnm Romanorum mores, instituta et rea gestae. 
9. Mutata imperii forma exacto Tarquinio Superbo, rege ulti- 
mo, et substituta consulum dignitas. 10. Bellum a Tarquinio 
Superbo motum, 11. Porsena, Etruscorum rege, adiuvante. 
Bellum cum Sabinis. 12. Dictaturae^origo. 13. Populi seditio 
et orta inde tribunicia potestas. 14. Victoria de Volscis, qui, 
ante a Tarquinio Superbo victi, bellum reparaverant. 15. Co- 
riolanus urbi, unde expulsus erat, bellum infert, Volscorum 
EDTRO». A 

opibus adiutus, sed matris uxorisque fletu et deprecatione su- 
peratus recedit. 16. Fabiorum pugna cumYeientibus et caedes. 
Census civium. 17. Quinctii Cincinnati dictatoris vitae ratio et 

res fortiter gestae. 18. Decemvirorum imperium. 19. Bellum 

•* 

cum Fidenatibus, Veientibus et Volscis. 20. Bellum Gallicum. 


C ap. I. Romanum imperium, quo neque ab exordio 
ullum fere minus, neque incrementis toto orbe amplius 
humana potest memoria recordari, a Romulo exordium 
habet; qui Reae Silviae, Vestalis virginis, filius, et, 
quantum putatus est, Martis, cum Remo fratre uno 
partu editus est. Is cum inter pastores latrocinaretur, 
octodecim annos natus, urbem exiguam in Palatino 
monte constituit, Xl.Cal. Maii, Olympiadis sextae anno 
tertio, post Troiae excidium, ut, qui plurimum mini- 
mumque, tradunt, trecentesimo nonagesimo quarto. 

Cap. II. (I.) Condita civitate, quam ex nomine 
suo Romam vocavit, haec fere egit. Multitudinem 
finitimorum in civitatem recepit ; centum ex senioribus 
legit, quorum oonsilio omnia ageret, quos senatores 
nominavit propter senectutem. Tum, cum uxores ipse _ 
et populus suus non haberent, invitavit ad spectaculum 
ludorum vicinas urbis Romae nationes, atque earum 
virgines rapuit. Commotis bellis propter raptarum 
iniuriam, Caeninenses vicit, Antemnates, Crustuminos, 
Sabinos, Fidenates, Veientes ; haec omnia oppida urbem 
cingunt. Et cum orta subito tempestate non compa- 
ruisset , anno regni trigesimo septimo ad deos transisse 
creditus est et consecratus. Deinde Romae per quinos 
dies senatores imperaverunt ; et his regnantibus annus 
unus completus est. 

Cap. III. (II.) Postea [a. u. 39.] Numa Pompilius 
rex creatus est; qui bellum quidem nullum gessit, sed 

non minus civitati, quam Romulus, profuit. Nam et 
leges Romanis moresque constituit; qui consuetudine 
proeliorum iam latrones ac semibarbari putabantur ; et 
annum descripsit in duodecim menses, prius sine aliqua 
computatione confusum; et infinita Romae sacra ac 
templa constituit. Morbo decessit, quadragesimo tertio 
imperii anno. 

Cap.IV. (III.) Huic successit Tullus Hostilius, 
[a. u.82.] Hic bella reparavit, Albanos vicit, qui ab urbe 
Ropia XII. milliario sunt; Veientes et Fidenates, quo- 
rum alii sexto milliario absunt ab urbe Roma, alii octavo 
decimo, bello superavit, urbem ampliavit, adiecto Coelio 
monte. Cum triginta duobus annis regnasset, fulmine 
ictus, cum domo sua arsit. 

Cap. V. (IV.) Post hunc Ancus Marcius, Nu- 
mae ex filia nepos, suscepit imperium, [a. u. 114.] Contra 
Latinos dimicavit ; Aventinum montem civitati adiecit, 
et Ianiculum; apud ostium Tiberis civitatem supra 
mare sexto decimo milliario ab urbe Roma condidit. 
Vigesimo quarto anno imperii morbo periit. 

Cap. VI. (V.) Deinde regnum Priscus Tarqui- 
nius accepit, [a. u. 138.] Hic numerum senatorum du- 
plicavit; circum Romae aedificavit; ludos Romanos 
instituit, qui ad nostram memoriam permanent. Vicit 
idem etiam Sabinos , et non parum agrorum , sublatum 
iisdem, urbis Romae territorio adiunxit, primusque 
triumphans urbem intravit. Muros fecit et cloacas; 
Capitolium inchoavit. Trigesimo octavo imperii anno 
per Anci filios occisus est, regis eius, cui ipse successerat. 

Cap. VII. (VI.) Post hunc Servius Tullius su- 
scepit imperium, [a. u. 176.] genitus ex nobili femina, 
captiva tamen et famula . Hic quoque Sabinos subegit ; 
montes tres, Quirinalem, Viminalem, Esquilinum, urbi 

adiunxit ; fossas circa murum duxit. Primus omnium 
censum ordinavit , qui adhuc per orbem terrarum in- 
cognitus erat. Sub eo Roma, omnibus in censum dela- 
tis, habuit capitum LXXXIII millia civium Romanorum 
cum his, qui in agris erant. Occisus est XLY imperii 
anno, scelere generi sui Tarquinii, filii eius regis, cui 
ipse successerat, et filiae, quam Tarquinius habebat 
uxorem. 

Cap. Vm. (VII.) Lucius Tarquinius super- 
bus, [a. u. 220.] septimus atque ultimus regum, Vol- 
scos , quae gens ad Campaniam euntibus non longe ab 
urbe est, vicit ; Gabios civitatem et Suessam Pometiam 
' subegit; cum Tuscis pacem fecit, et templum Io vi in 
Capitolio aedificavit. Postea ardeam oppugnans , in 
octavo decimo milliario ab urbe positam civitatem , im- 
perium perdidit. Nam cum filius eius, et ipse Tarqui- 
nius iunior, nobilissimam feminam Lucretiam, ean- 
demque pudicissimam , Collatini uxorem, stuprasset, 
eaque de iniuria marito et patri et amicis questa fuis- 
set, in omnium conspectu se occidit. Propter quam 
1 causam Brutus, parens et ipse Tarquinii, populum con- 
citavit, et Tarquinio ademit imperium. Mox exercitus 
quoque eum , qui civitatem Ardeam cum ipso rege op- 
pugnabat, reliquit, veniensque ad urbem rex, portis 
clausis, exclusus est. Cumque imperasset annos vi- 
ginti quinque, cum uxore et liberis suis fugit. Ita 
Romae regnatum est per septem reges annis ducentis 
quadraginta tribus, cum adhuc Roma, ubi plurimum, 
vix usque ad quintum decimum milliarium possideret, 

Cap. IX. (VIII.) Hinc Consules coepere pro uno 
rege duo hac causa creari , ut , si unus malus esse vo- 
luisset, alter eum, habens potestatem similem, coerceret. 
Et placuit , ne imperium longius , quam annuum habo- 

rent , ne per diuturnitatem potestatis insolentiores red- 
derentur , sed civiles semper essent, qui se post annum 
scirent futuros esse privatos . F uerunt igitur anno pri- 
mo, [a. u.245.] expulsis regibus, Coss. L.Iunius Brutus, 
qui maxime egerat, ut Tarquinius pelleretur, et Tar- 
quinius Collatinus , maritus Lucretiae. Sed Tarquinio 
Collatino statim sublata dignitas est. Placuerat enim, 
ne quisquam in urbe maneret, qui Tarquinius vocare- 
tur. Ergo accepto omni patrimonio suo, ex urbe mi- 
gravit, et loco ipsius factus est Valerius Publicola con- 
sul. (IX.) Commovit tamen bellum urbi Romae rex 
Tarquinius, qui fuerat expulsus, et collectis multis 
gentibus, ut in regnum posset restitui, dimicavit. 

Cap. X. In prima pugna Brutus consul et Aruns, 
Tarquinii filius, invicem se occiderunt. Romani tamen 
ex ea pugna victores recesserunt. Brutum Romanae 
matronae , defensorem pudicitiae suae , quasi commu- 
nem patrem , per annum luxerunt. Valerius Publicola 
[a. u. 246.] Sp. Lucretium Tricipitinum collegam sibi 
fecit, Lucretiae patrem; quo morbo mortuo, iterum 
Horatium Pulvillum collegam sibi sumsit. Ita primus 
annus quinque consules habuit, cum Tarquinius Colla- 
tinus urbe cessisset propter nomen , Brutus proelio pe- 
risset, Sp. Lucretius morbo mortuus esset. 

„ Cap. XI. (X.) Secundo quoque anno iterum Tar- 
quinius, ut reciperetur in regnum, bellum Romanis 
intulit, auxilium ei ferente Porsena, Tusciae rege; et 
Romam paene cepit. Verum tunc quoque victus est. 
Tertio anno [a. u. 247.] post reges exactos Tarquinius, 
cum suscipi non posset in regnum , neque ei Porsena, 
qui pacem cum Romanis fecerat , auxilium praestaret, 
Tusculum se contulit , quae civitas non longe ab urbe 
est, atque ibi per quatuordecim annos privatus cura 

uxore consenuit. Quarto anno [a. u. 248.] post reges 
exactos, cura Sabini Romanis bellum intulissent, victi 
sunt, et de his est triumphatum. Quinto anno Valerius 
ille, Bruti collega et quater Cos. fataliter mortuus est, 
[a. u. 249.] adeo pauper, ut, collatis a populo nummis, 
sumtum habuerit sepulturae; quem matronae, sicut 
Brutum, annum luxerunt. 

Cap. XII. (XI.) Nono anno post reges exactos , [a. 
u. 253.] cum gener Tarquinii , ad iniuriam soceri vindi- 
candam, ingentem collegisset exercitum, nova Romae 
dignitas est creata, quae Dictatura appellatur, maior 
quam consulatus. Eodem anno etiam Magister 
equitum factus est, qui dictatori obsequeretur. Ne- 
que quidquam similius potest dici, quam dictatura 
antiqua, huic imperii potestati, quam nunc tranquillitas 
vestra habet; maxime cum Augustus quoque Octavia- 
nus, de quo postea dicemus, et ante eum Caius Caesar 
sub dictaturae nomine atque honore regnaverint. Dicta- 
tor autem Romae primus fuit Lartius ; magister equi- 
tum primus Sp. Cassius. 

Cap. XIII. (XII.) Sexto decimo anno post reges 
exactos [a. u. 260.] seditionem populus Romae fecit, tan- 
quam a senatu atque consulibus premeretur. Tum et 
ipse sibi Tribunos plebis, quasi proprios iudices et 
defensores, creavit, per quos contra senatum et consules 
tutus esse posset. 

Cap. XIV. Sequenti anno [a. u. 261.] Volsci bellum 
reparaverunt, et, victi acie, etiam Coriolos civitatem, 
quam habebant optimam, perdiderunt. 

Cap. XV. (XIII.) Octavo decimo anno post eiectos 
reges [a. u. 262.] expulsus ex urbe Q. Marcius, dux 
Romanorum, qui Coriolos ceperat, Volscorum civitatem, 
ad ipsos Volscos contendit iratus ; et auxilia contra Ro- 

manos accepit, Romanosque saepe vicit. Usque ad 
quintum milliarium urbis accessit, oppugnaturus etiam 
patriam, legatis, qui pacem petebant, repudiatis, nisi 
ad eum mater Veturia et uxor Volumnia ex urbe venis- 
sent, quarum fletu et deprecatione superatus, removit 
exercitum. Atque hic secundus post Tarquinium fuit, 
qui dux contra patriam suam esset. 

Cap. XVI. (XIV.) Caesone Fabio et Tito Virginio 
Coss. [a. u. 275.] trecenti nobiles homines, qui ex Fabia 
familia erant, contra Veientes bellum soli susceperunt, 
promittentes senatui et populo , per se omne certamen 
implendum. Itaque profecti omnes nobiles, et qui sin- 
guli magnorum exercituum duces esse deberent, in 
proelio conciderunt. Unus omnino superfuit ex tanta 
familia, qui propter aetatem puerilem duci non potuerat 
ad pugnam. Post haec census in urbe habitus est, et 
inventa sunt civium capita CXIX millia, CCCXIX. 

Cap. XVII. (XV.) Sequenti anno, cum in Algido 
monte , ab urbe duodecimo ferme milliario , Romanus 
obsideretur exercitus, L. Quinctius Cincinnatus dicta- 
tor est factus, [a. u. 296.] qui agrum quatuor iugerum 
possidens , manibus suis colebat. Is cum in opere et 
arans esset inventus , sudore deterso , togam praetextam 
accepit, et, caesis hostibus, liberavit exercitum. 

Cap. XVIII. (XVI.) Anno CCC et altero ab urbe con- 
dita imperium consulare cessavit, et pro duobus Coss. 
decem facti sunt, qui summam potestatem haberent, 
Decemviri nominati. Sed cum primo anno bene 
egissent, secundo unus ex iis , Appius Claudius , Virgi- 
nii cuiusdam , qui honestis iam stipendiis contra Lati- 
nos in monte Algido militabat, filiam virginem cor- 
rumpere voluit; quam pater occidit, ne stuprum a 
decemviro sustineret, et regressus ad milites, movit 

^tumultum. /Sublata est decemviris potestas , ipsique 
damnati sunt. 

Cap. XIX. (XVII.) Anno trecentesimo decimo 
quinto ab urbe condita , Fidenates contra Romanos re- 
bellaverunt. Auxilium his praestabant Veientes, et rex 
Yeientium Tolumnius. Quae ambae civitates tam vici- 
nae urbi sunt, ut Fidenae sexto, Veientes XVIII millia- 
rio absint. Coniunxerunt se his et Volsci. Sed Mamerco 
Aemilio dictatore et L. Quinctio Cincinnato, magistro 
equitum, victi, etiam regem perdiderunt. Fidenae 
captae et excisae. 

Cap. XX. (XVIII.) Post XX deinde annos Veientani 
rebellaverunt. Dictator contra ipsos missus est Furius 
Camillus, qui primum [a. d. 349.] eos vicit acie; mox 
etiam civitatem diu obsidens cepit, [a. u. 359.] antiquis- 
simam Italiae atque ditissimam. Post eam cepit et Fa- 
liscos, non minus nobilem civitatem; [a. u. 361.] sed 
commota est ei invidia, quasi praedam male divisisset, 
damnatusque ob eam causam , et expulsus civitate est. 
Statim Galli Senones ad urbem venerunt, [a. u. 364.] et 
victos Romanos undecimo milliario a Roma apud flu- 
men Alliam secuti, etiam urbem occuparunt; neque 
defendi quidquam, nisi Capitolium, potuit. Quod cum 
diu obsedissent , et iam Romani fame laborarent , a Ca- 
millo , qui in vicina civitate exsulabat, Gallis superven- 
tum est, gravissimeque victi sunt. [a. u. 365.] Postea 
tamen, accepto etiam auro, ne Capitolium obsiderent, 
recesserunt; sed secutus eos Camillus ita cecidit, ut et 
aurum, quod his datum fuerat, et omnia, quae ceperant, 
militaria signa revocaret, [a. u. 365.] Ita tertio trium- 
phans urbem ingressus est, et appellatus secundus 
Romulus, quasi et ipse patriae conditor. 

. LIBER SECUNDUS. 


Aro. Cap. 1. Tribuni militares consulari potestate pro 
duobug consulibus creantur. Camillus Volscos, Aequos et Su- 
trinos, 2. Quinctius Cincinnatus Praenestinos vincit. 3. In 
locum Tribunorum militarium consulari potestate succedunt 
consules instaurati. 4. Camilli mors et laus. 5. Gallorum in 
Italiam irruentium fuga. 6. Census iterum habetur. M.Vale-* 
rius Corvus in duello Gallum vincit. 7. Bellum contra Latinos 
prospere gestum. 8. 9. Variae Samnitium clades, quibus diu- * 
turnum illud bellum sublatum est. 10« Victoria de Gallis illo- 
rumque sociis Tuscis et Samnitibus. 11 — 14. Bellum Taren- 
' tinum et cum Pyrrho, Epiri rege, ItaliB multis sociis. 15. 
Ptolemaeus Aegypti rex legatos Romam mittit. 16. Picentes 
vincuntur 17. et Sallentini. 18 — 28. Census civium. Bellum 
Punicum primum eiuBque diversae vices. 


Gap. I. Anno trecentesimo sexagesimo quinto ab 
urbe condita , post captam autem primo, dignitates mu- 
tatae sunt, etproduobus Coss. facti Tribuni mili- 
tares consulari potestate, [a. u. 365.] Hinc iam coepit 
Romana res crescere. Nam Camillus eo anno Volscorum 
civitatem, quae per septuaginta annos bellum gesserat, 
vicit, et Aequorum urbem, et Sutrinorum , omnibus 
deletis eorum exercitibus, occupavit, et tres simul trium- 
phos egit. 

Cap. II. Titus etiam Quinctius Cincinnatus Prae- 
nestinos , qui usque ad urbis Romae portas cum bello 

venerant, persecutus, ad flumen Alliam vicit; [a.u. 375.] 
octo civitates , quae sub ipsis agebant , Romanis adiun- 
xit ; ipsam Praenestem aggressus , in deditionem acce- 
pit; quae omnia ab eo gesta sunt viginti diebus, trium- 
phusque ipsi decretus. 

Cap. III. Verum dignitas Tribunorum militarium 
non diu perseveravit. Nam post aliquantum nullos 
placuit fieri, [a.u. 379.] et quadriennium ita in urbe flu- 
xit, ut potestates ibi maiores non essent. Resumserunt 
tamen [a. u. 383-] Tribuni militares consulari potestate 
iterum dignitatem, et triennio perseveraverunt. Rursus 
consules facti, [a. u. 586.] 

Cap. IV. (II.) L. Genucio, et Q. Servilio Coss. 
mortuus est Camillus; [a. u. 390.] honor ei secundus 
post Romulum delatus est. 

Cap. V. T. Quinctius dictator adversus Gallos, 
qui ad Italiam venerant, missus est. [a. u. 394.] Hi ab 
urbe quarto milliario trans Anienem fluvium conse- 
derant. Ibi nobilissimus de senatoribus iu venis T. 
Manlius provocantem Gallum , ad singulare certamen 
progressus, occidit, et sublato torque aureo, colloque 
suo imposito , in perpetuum Torquati et sibi et posteris 
cognomen accepit. Galli fugati sunt; mox per C. 
Sulpitium dictatorem etiam victi, [a.u. 394.] Non multo 
post a. C. Marcio Tusci victi sunt; VHI millia capti vo- 
' rum ex his in triumphum ducti. 

Cap. VI. (III.) Census iterum habitus est. [a. u. 

. 404.) Et cum Latini, qui a Romanis subacti erant, mili- 
tes praestare nollent, ex Romanis tantum tirones lecti 
sunt, factaeque legiones decem; [a. u. 406.] qui modus 
sexaginta, vel amplius, armatorum millia efficiebat. 
Parvis adhuc Romanis rebus , tanta tamen in re militari 
virtus erat. Quae cum profectae essent adversus Gal- 



Digitized by Google 


2 


LIBER H. 


los, duce L . Furio, quidam ex Gallis unum ex Romanis, ‘ 
qui esset optimus, provocavit. Tum se M. Valerius 
tribunus militum obtulit , et cum processisset armatus, 
corvus ei supra dextrum brachium sedit. Mox com- 
missa adversus Gallum pugna, idem corvus alis et 
unguibus Galli oculos verberavit, ne rectum posset 
adspicere. Ita a tribuno Valerio interfectus, non solum 
victoriam ei, sed etiam nomen dedit. Nam postea idem 
Corvus est dictus. Ac propter hoc meritum annorum 
trium et viginti Cos. est factus. 

Cap. VII. Latini, qui noluerant milites dare, hoc 
quoque a Romanis exigere coeperunt , ut unus consul 
ex eorum, alter ex Romanorum populo crearetur, [a. u, 
415.] Quod cum esset negatum, bellum contra eos susce- 
ptum est, et ingenti pugna superati sunt; ac de his 
perdomitis triumphatum est. [a. u. 417.] Statuae consu- 
libus ob meritum victoriae in Rostris positae sunt. Eo 
anno etiam Alexandria ab Alexandro Macedone con- 
dita est. 

Cap. VIII. Iam Romani potentes esse coeperunt. 
Bellum enim in centesimo et tricesimo fere milliario 
apud Samnitas gerebatur, qui medii sunt inter Picenum, 
Campaniam et Apuliam. L. Papirius Cursor cum 
honore dictatoris ad id bellum profectus est. [a. u. 430.] 
Qui cum Romam redisset, Q. Fabio Maximo, magistro 
equitum, quem apud exercitum reliquit , praecepit, ne 
se absente pugnaret. Ille, occasione reperta, felicissime 
dimicavit, et Samnitas delevit. Ob quam rem a dicta- 
tore capitis damnatus , quod se vetante pugnasset , in- 
genti favore militum et populi liberatus est ; tanta Pa- 
pirio seditione commota, ut paene ipse interficeretur. 

Cap. IX. Postea [a. u. 433.] Samnites Romanos, T. 
Veturio et Sp. Postumio Coss. apud Furculas Caudinas 

angustiis locorum conclusos, ingenti dedecore vicerunt, 
et sub iugum miserunt. Pax tamen a senatu et populo 
soluta est, quae cum ipsis propter necessitatem facta 
fuerat. Postea [a. u. 434.] Samnites victi sunt a L. Pa- 
pirio consule: septem millia eorum sub iugum missa. 
Papirius de Samnitibus triumphavit. Eo tempore 
Appius Claudius censor Aquam Claudiam induxit, et 
viam Appiam stravit, [a. u. 44?.] Samnites, reparato 
bello, Q. Fabium Maximum vicerunt, tribus millibus 
hominum occisis, [a. u. 462.] Postea, cum pater ei Fa- 
bius Maximus legatus datus fuisset, et Samnitas vicit, 
et plurima eorum oppida cepit. Deinde P. Cornelius 
Rufinus , Manius Curius Dentatus, ambo Coss. contra 
Samnitas missi, ingentibus proeliis eos confecere. Tum 
bellum cum Samnitibus per annos novem et XL. actum 
sustulerunt; neque ullus hostis fuit intra Italiam , qui 
Romanam virtutem magis fatigaverit. 

C ap. X. Interiectis aliquot annis, [a. u. 469.] iterum 
se Gallorum copiae contra Romanos Tuscis Samnitibus- 
que iunxerunt; sed cum Romam tenderent, a Cn. Cor- 
nelio Dolabella Cos. deletae sunt. 

' Gap. XI. (VI.) Eodem tempore [a. u. 471.] Taren- 
tinis, qui iam in ultima Italia sunt, bellum indictum 
est, qui legatis Romanorum iniuriam fecissent. Hi 
Pyrrhum , Epiri regem , contra Romanos auxilium po- 
poscerunt, qui ex genere Achillis originem trahebat. Is 
mox ad Italiam venit, tumque primum Romani cum 
transmarino hoste dimicaverunt. Missus est contra 
eum consul P. Valerius Laevinus, qui, cum explorato- 
res Pyrrhi cepisset , iussit eos per castra duci , ostendi 
omnem exercitum, tumque dimitti, ut renunciarent 
Pyrrho, quaecunque a Romanis agerentur. Commissa 
mox pugna , cum iam Pyrrhus fugeret , elephantorum 

auxilio vicit, quos incognitos Romani expaverunt ; sed , 
nox proelio finem dedit. Laevinus tamen per noctem 
fugit. Pyrrhus Romanos mille octingentos cepit, eos- 0 
que summo honore tractavit; occisos sepelivit. Quos 
cum adverso vulnere et truci vultu etiam mortuos iacere 
vidisset, tulisse ad coelum manus dicitur, cum hac 
voce : se totius orbis dominum esse potuisse , si tales sibi 
milites contigissent . 

Cap. XII. (VII.) Postea [a. u. 472.] Pyrrhus, iunctis 
sibi Samnitibus, Lucanis, Bruttiisque, Romam perrexit, 
omnia ferro ignique vastavit, Campaniam depopulatus 
est , atque ad Praenestem venit milliario ab urbe octavo 
decimo. Mox terrore exercitus, qui cum consule seque- 
batur, in Campaniam se recepit. Legati ad Pyrrhum 
de redimendis captivis missi , ab eo honorifice suscepti 
sunt; captivos sine pretio Romam misit. Unum ex 
legatis Romanorum , Fabricium, sic admiratus est , ut, 
cum eum pauperem esse cognovisset, quarta parte regni 
promissa, sollicitare voluerit, ut ad se transiret; con- 
temptusque a Fabricio est. Quare cum Pyrrhus ingenti 
Romanorum admiratione teneretur , legatum misit , qui 
pacem aequis conditionibus peteret, praecipuum virum, 

. Cineam nomine , ita ut Pyrrhus partem Italiae , quam 
iam armis occupaverat, obtineret. 

, Gap. XIII. Pax displicuit, remandatumque Pyrrho 
a senatu est, eum cum Romanis , nisi ex Italia recessis- 
set , pacem habere non posse. Tum Romani iusserunt 
captivos omnes, quos Pyrrhus reddiderat, infames 
haberi, quod armati capi potuissent, nec ante eos ad 
veterem statum reverti, quam si binorum hostium occi- 
sorum spolia retulissent. Ita legatus Pyrrhi reversus 
est. A quo cum quaereret Pyrrhus, qualem Romam 
comperisset? Cineas dixit: regum se patriam vidisse; 

scilicet tales illic fere omnes, qualis unus Pyrrhus apud 
Epirum et reliquam Graeciam putaretur. (VIII.) Missi 
sunt contra Pyrrhum duces P. Sulpicius et Decius Mus, 
consules, [a. u. 473.] Certamine commisso Pyrrhus 
vulneratus est , elephanti interfecti , XX millia caesa 
hostium , et ex Romanis tantum quinque millia. Pyr- 
rhus Tarentum fugatus. 

Cap. XIV. Interiecto anno [a. u. 474.] contra Pyr- 
rhum Fabricius est missus, qui prius inter legatos 
sollicitari non potuerat, quarta parte regni promissa. 
Tum, cum vicina castra ipse et rex haberent, medicus 
Pyrrhi ad eum nocte venit, promittens, se veneno Pyr- 
rhum occisurum, si sibi aliquid polliceretur; quem 
Fabricius vinctum reduci iussit ad dominum, Pyrrho- 
que dici , quae contra caput eius medicus spopondisset. 
Tunc rex admiratus eum, dixisse fertur : Ille est Fabri- 
cius, qui difficilius ab honestate, quam sol a cursu suo 
averti potest. Tum rex ad Siciliam profectus est; Fa- 
bricius, victis Samnitibus et Lucanis, triumphavit. 
[a. u. 475.] Coss. deinde, Curius Dentatus et Cornelius 
Lentulus, adversus Pyrrhum missi sunt; [a. d. 477.] 
Curius contra eum pugnavit, exercitum eius cecidit, 
ipsum Tarentum fugavit, castra cepit. Ea die caesa 
hostium XXIII millia. Curius in consulatu triumpha- 
vit; primus Romam elephantos quatuor duxit, [a. u. 
478.] Pyrrhus etiam a Tarento mox recessit, et apud 
Argos, Graeciae civitatem, occisus est. 

Cap. XV. (IX.) C. Fabio Licino et C. Claudio 
Canina Coss. anno urbis conditae CCCCLXXIX, legati 
Alexandrini , a Ptolemaeo missi , Romam venere , et a 
Romanis amicitiam, quam petierant, obtinuerunt. 

Cap. XVI. Quinto Ogulnio, C. Fabio Pictore Coss. 
[a. d. 483.] Picentes bellum commovere, et ab insequen- 

tibus Coss. P. Sempronio, Appio Claudio , [a. u. 484.] ' 
victi sunt; et de his triumphatum est. Conditae a 
Romanis civitates , Ariminum in Gallia , et Beneventum * 
in Samnio. 

Cap. XVII. M. Atilio Regulo, L. Iulio Libone 
Coss. [a. u. 485.] Sallentinis in Apulia bellum indictum 
est, captique sunt cum civitate simul Brundisini , et de 
his triumphatum est. [a. u. 486.] 

Cap. XVIII. (X.) Anno CCCCLXXXVUI cum iam 
clarum urbis Romae nomen esset, arma tamen extra 
Italiam mota non fuerant. Ut igitur cognosceretur, quae 
copiae Romanorum essent , census est habitus ; inventa 
sunt civium capita CCXCII millia CCCXXXIV ; quan- 
quam a condita urbe nunquam bella cessassent. Et 
contra Afros bellum susceptum est primum, Appio 
Claudio, Q. Fulvio Coss. In Sicilia contra eos pugna- 
tum est, et Appius Claudius de Afris et rege Siciliae 
Hierone triumphavit. 

Cap. XIX. Insequenti anno, [a. u. 489.] Valerio 
Maximo et M’. Otacilio Coss. in Sicilia a Romanis res 
magnae gestae sunt. Tauromenitani, Catinenses et 
praeterea quinquaginta civitates in fidem acceptae sunt. 
Tertio anno in Sicilia contra Hieronem bellum patratum 
est. Is cum omni nobilitate Syracusanorum pacem a 
Romanis impetravit, deditque argenti talenta ducenta. 
Afri in Sicilia victi sunt, et de his secundo Romae trium- 
phatum est. [a. u. 490.] 

Cap. XX. Quinto anno [a. u. 492.] belli Punici, 
quod contra Afros agebatur, primum Romani C. Duilio 
et Cn. Cornelio Asina Coss. in mari dimicaverunt, 
paratis navibus rostratis, quas Liburnas vocant. Con- 
sul Cornelius fraude deceptus est. Duilius , commisso 
proelio, Carthaginiensium ducem vicit, XXXI naves 

cepit, XIV mersit, VII millia hostium cepit, III millia 
occidit. Neque ulla victoria Romanis gratior fuit, quod, 
invicti terra, iam etiam mari plurimum possent. C. 
Aquillio Floro, L. Scipione Coss. [a. u. 498.] Scipio 
Corsicam et Sardiniam vastavit, multa millia inde ca- 
ptivorum abduxit, triumphum egit. 

Gap. XXI. (XI.) L. Manlio Vulsone, M. Atilio 
Regulo Coss. [a. u. 496.] bellum in Africam translatum 
est ; contra Hamilcarem , Carthaginiensium ducem , in 
mari pugnatum, victusque est. Nam perditis LXIV 
navibus, retro se recepit. - Romani XXU amiserunt. 
Sed cum in Africam transissent, primam Clypeam, 
Africae civitatem, in deditionem acceperunt. Consules 
usque ad Carthaginem processerunt, multisque vastatis, 
Manlius victor Romam rediit , et XXVII millia captivo- 
rum reduxit ; Atilius Regulus in Africa remansit. Is 
contra Afros aciem instruxit; contra tres Carthaginien- 
sium duces dimicans, victor fuit; XVIII millia hostium 
cecidit, quinque millia cum XVHI elephantis cepit; 
LXXIV civitates in fidem accepit. Tum victi Cartha- 
ginienses pacem a Romanis petierunt ; quam cum Re- 
gulus nollet , nisi durissimis conditionibus , dare , Afri 
auxilium a Lacedaemoniis petierunt; et duce Xan- 
thippo, qui a Lacedaemoniis missus fuerat, Romanorum 
dux Regulus victus est ultima pernicie. Nam duo millia 
tantum ex omni Romano exercitu refugerunt; quin- 
genti cum imperatore Regulo capti sunt; XXX millia 
occisa ; Regulus ipse in catenas coniectus. 

Cap. XXH. (XII.) M. Aemilio Paullo, Servio Ful- 
vio Nobiliore Coss. [a. u. 497.] ambo Romani consules 
ad Africam profecti sunt cum trecentarum navium clas- 
se; primum Afros navali certamine superant. Aemilius 
consul centum et quatuor naves hostium demersit; 

triginta cum pugnatoribus cepit; XY millia hostium * 
aut occidit, aut cepit; militem suum ingenti praeda 
ditavit. Et subacta Africa tum fuisset, nisi tanta fames 
fuisset, ut diutius exspectare exercitus non ‘posset. 
Consules , cum victrici classe redeuntes , circa Siciliam 
naufragium passi sunt, et tanta tempestas fuit, ut ex 
quadringentis sexaginta quatuor navibus octoginta ser r 
vari vix potuerint. Neque ullo tempore tanta maritima 
tempestas audita est. Romani tamen statim ducentas 
naves reparaverunt, neque in aliquo animus his infra- 
ctus fuit. * 

Cap. XXin. (XIII.) Cn. Servilius Caepio et C. 
Sempronius Blaesus Coss. [a. u. 499.] cum ducentis 
sexaginta navibus ad Africam profecti sunt; aliquot 
civitates ceperunt; praedam ingentem reducentes, nau- 
fragium passi sunt. Itaque cum continuae calamitates 
Romanis displicerent, decrevit Senatus , ut a maritimis 
proeliis recederetur, et tantum sexaginta naves ad prae- 
sidium Italiae salvae essent. ' - 

. 'Cap. XXI Y. L.’ Caecilio Metello, C. Furio Pacilo 
Coss. [a. u. 501.] Metellus in Sioi lia Afrorum ducem, 
cum CXXX elephantis et magnis copiis venientem, 
superavit, XX millia hostium cecidit, XXYI elephantos 
cepit , reliquos errantes per Numidas , quos in auxilium 
habebat, collegit et Romam deduxit ingenti pompa, 
cum CXXX elephantorum numerus omnia itinera com- 
pleret. 

Cap. XXV. (XIV.) 'Post haec mala Carthaginienses 
Regulum ducem , quem ceperant, petierunt, ut Romam 
proficisceretur, et pacem a Romanis obtineret, ac per- 
mutationem captivorum faceret. Ille Romam cum 
venisset, inductus in senatum, nihil quasi Romanus 
egit , dixitque, se ex illa die, qua in potestatem Afrorum 

venisset, Romajium esse desiisse. Itaque et uxorem a 
complexu removit, et senatui suasit, ne pax cum Poenis 
fieret; illos enim, fractos lot casibus, spem nullam ha- 
bere : se tanti non esse, ul tot millia captivorum propter 
unum se, et senem, et paucos, qui ex Romanis capti fue- 
rant, redderentur. Itaque obtinuit. Nam Afros, pacem 
petentes, nullus admisit; ipse Carthaginem rediit, offe- 
rentibusque Romanis, ut cum Romae tenerent, negavit, 
se in ea urbe mansurum, in qua, postquam Afris 
servierat, dignitatem honesti civis habere non posset. 
Regressus igitur ad Africam, omnibus suppliciis ex- 
s Unctus est* ' 

Caf. XXVI. (XV.) P. Claudio Pulchro, L. Iunio 
Coss. [a. u. 503 .] Claudius contra auspicia pugnavit, et 
a Carthaginiensibus victus est. Nam ex CCXX navi- 
bus cum XXX fugit, nonaginta cum pugnatoribus 
captae sunt, demersae ceterae. Alius quoque consul 
classem naufragio amisit, exercitum tamen salvum ha- 
buit, quia vicina litora erant. 

Gap. XXVII. (XVI.) C. Lutatio Catulo, A. Postu- 
mio Albino Coss. [a. u. 510 .] anno belli Punici XXIII, 
Catulo bellum contra Afros commissum est. Profectus 
est cum CCC navibus in Siciliam. Afri contra ipsum 
CCCC paraverunt. Nunquam in mari tantis copiis 
pugnatum est. Lutatius Catulus navem aeger adseen- 
dit ; vulneratus enim in pugna superiore fuerat. Contra 
Lilybaeum, civitatem Siciliae, pugnatum est ingenti 
virtute Romanorum. Nam LXXIII Carthaginiensium 
naves captae sunt, CXXV demersae, XXXII millia 
hostium capta, XIII occisa; infinitum auri argentique 
pondus in potestatem Romanorum redactum. Ex classe 
Romana XII naves demersae. Pugnatum est VI. Idus 
Martias. Statim Carthaginienses pacem petierunt, tri- 

butaque est eis pax ; captivi Romanorum, qui teneban- 
tur a Carthaginiensibus, redditi sunt. Etiam Cartha- 
ginienses petierunt, ut redimi eos captivos liceret, quos 
ex Afris Romani tenebant. Senatus iussit sine pretio 
dari eos , qui in publica custodia essent. Qui autem a 
privatis tenerentur, ut, pretio dominis reddito, Cartha- 
ginem redirent ; atque id pretium ex fisco magis, quam 
a Carthaginiensibus solveretur. 

Cap. XXVIII. Q. Lutatius, A. Manlius Coss. 
creati, [a. u. 51!.] bellum Faliscis intulerunt, quae civi- 
tas Italiae opulenta quondam fuit: quod ambo Coss. 
intra sex dies , quam venerant, transegerunt, XV milli- 
bus hostium caesis; ceteris pace concessa, agro tamen 
- ex medietate sublato. 


LIBER TERTIUS. 


Aro. Cap. i. Ptolemaeus Aegypti rex promissa a Roma- 
nis auxilia in bello contra Antiochum, Syriae regem, recusat. 
Hiero, Siciliae rex, ludos spectatum Hornam venit. 2. Bellum 
Ligusticum feliciter gestum, inetusque Punici sublatus. 3. Oti- 
um per orbem Romanum. 4. Bellum Illyricum. 5. 6. Clades 
Gallorum in Italiam irrumpentium. 7 — 23. Bellum Istri cum 
et Punicum secundum, variis regionibus et rerum vicissitudini- 
bus gestum. 

„ . . — — . w • 

Cap. I. Finito igitur Punico bello, quod per XXIIIv 

annos tractum est, Romani iam clarissima gloria noti, 

legatos ad Ptolemaeum , Aegypti regem , miserunt , au- 
xilia promittentes , quia rex Syriae Antiochus ei bellum 
intulerat. Ille gratias Romanis egit , auxilia non acce- 
pit; iam enim fuerat pugna transacta. Eodem tempore 
polenlissimus rex Siciliae Hiero Romam venit ad ludos 
spectandos, et ducenta millia modiorum tritici populo 
donum exhibuit. 

Cap. II. L. Cornelio Lentulo, Fulvio Flacco Coss. . 
[a. u. 515.] quibus lliero Romam venerat, etiam con- 
tra Ligures intra Italiam bellum gestum est , et de his 
triumphatum. Carthaginienses tum bellum reparare 
lentabant, Sardinienses , qui ex conditione pacis Ro- 
manis parere debebant, ad rebellandum impellentes. 
Venit tamen legatio Carthaginiensium Romam, et pacem - 
impetravit. 

Cap. HI. T. Manlio Torquato, C. Atilio Bulbo Coss. 

[a. u. 517.] de Sardis triumphatum est, et, pace omnibus 
locis facta , Romani nullum bellum habuerunt ; quod 
his post Romam conditam semel tantum, Numa Pompi- 
lio regnante, contigerat. 

Cap. IV. L. Postumius Albinus, Cn. Fulvius 
Centumalus Coss. [a. d. 523.] bellum contra Illyrios 
gesserunt, et multis civitatibus captis, etiam reges in 
deditionem acceperunt. Ac tum primum de Illyriis 
triumphatum est. [a. u. 524.] 

Cap. V. (II.) L. Aemilio Cos. ingentes Gallorum 
copiae Alpes transierunt, [a. d. 527.] Sed pro Romanis 
tota Italia consensit, traditumque est a Fabio historico, 
qui ei bello interfuit, DCCC millia hominum parata ad 
id bellum fuisse. Sed res per Cos. tantum prospere 
gesta est; XL millia hostium interfecta sunt, et trium- 
phus Aemilio decretus. 

Cap. VI. Aliquot deinde annis post contra Gallos 
intra Italiam pugnatum est, finitumque est bellum M. 
Claudio Marcello, Cn. Cornelio Scipione Coss. [a.u. 530.] 
Tunc Marcellus cum parva manu equitum dimicavit, et 
regem Gallorum, Virdomarum nomine, manu sua 
occidit. Postea cum collega ingentes copias Gallorum 
peremit, Mediolanum expugnavit, grandem praedam 
Romam pertulit ; ac triumphans Marcellus spolia Galli, 
stipiti imposita, humeris suis vexit. 

Cap. VII. M. Minucio Rufo, P. Cornelio Coss. 
[a. v. 531.] Istris bellum illatum est, quia latrocinati 
navibus Romanorum fuerant, quae frumenta exhibe- 
bant, perdomitique sunt omnes, [a.u.334.] (III.) Eodem 
anno bellum Punicum secundum Romanis illatum est 
per Hannibalem , Carthaginiensium ducem, qui Sagun- 
tum Hispaniae civitatem , Romanis amicam, oppugnare 
aggressus est , annum agens vicesimum aetatis , copiis 
congregatis CL millium. Huic Romani per legatos 
denunciaverunt, ut bello abstineret. Is legatos admitr- 
tere noluit. Romani etiam Carthaginem miserunt, ut 
mandaretur Hannibali , ne bellum contra socios populi 
Romani gereret. Dura responsa a Carthaginiensibus 
reddita. Saguntini interea fame victi sunt; captique 
ab Hannibale ultimis poenis afficiuntur. 

Cap. VIII. Tum P. Cornelius Scipio cum exercitu 
in Hispaniam profectus est, Tiberius Sempronius in 
Siciliam ; bellum Carthaginiensibus indictum est. (IV.) 
Hannibal, relicto in Hispania fratre Hasdrubale , Pyre- 
naeum transiit; Alpes, adhuc ea parte invias, sibi pate- 
fecit. Traditur, ad Italiam LXXX millia peditum, et 
XX millia equitum , septem et XXX elephantos addu- 
xisse. Interea mu lti Ligure s et Galli Hannibali se con- 
iunxerunt. Sempfoiill^d&cphus , cognito ad Italiam 

Hannibalis adventu, ex Sicilia exercitum Ariminum 

« * » 

traieeil. 

Cap. IX. P. Cornelius Scipio Hannibali primus 
occurrit ; commisso proelio , fugatis suis , ipse vulnera- 
tus in castra rediit. Sempronius Gracchus et ipse con- 
fligit apud Trebiam amnem. Is quoque vincitur. 
Hannibali multi se in Italia dediderunt. Inde ad Tu- 
sciam veniens ^Hannibal Flaminio consuli occurrit: 

# 

ipsum Flaminium interemit, [a. u. 535.] Romanorum 
XXV millia caesa sunt, ceteri diffugerunt. Missus ad- 
versus* Hannibalem postea a Romanis Q. Fabius Maxi- 
mus. Is eum, differendo pugnam, ab impetu fregit; . 
mox inventa occasione vicit. 

Cap. X. (Y.) Quingentesimo et quadragesimo anno 
a condita urbe L. Aemilius Paullus , P. Terentius Varro 
contra Hannibalem mittuntur, Fabioque succedunt; qui 
Fabius ambos Coss. monuit, ut Hannibalem , calidum 
et impatientem ducem, non aliter vincerent, quam 
proelium differendo. Verum cum impatientia Varronis 
consulis, contradicente consule altero, apud vicum, qui 
Cannae appellatur, in Apulia pugnatum esset, ambo 
Coss. ab Hannibale vincuntur. In ea pugna HI millia 
Afrorum pereunt, magna pars de exercitu Hannibalis 
sauciatur; nullo tamen Punico bello Romani gravius 
accepti sunt. Periit enim in eo Aemilius Paullus con- 
sul* consulares aut praetorii XX , senatores capti aut 
occisi XXX, nobiles viri CGC* militum XL millia, equi** 
tum III millia et quingenti. In quibus malis nemo 
tamen Romanorum pacis mentionem habere dignatus . 
est . Servi , quod nunquam ante r manumissi et milites 

facti sunt. 

• ^ 

'Cap. XI. (VI.) Post eam pugnam multae Italiae 
civitates * quae Romanis paruerant, se ad Hannibalem 

transtulerunt. Hannibal Romanis obtulit, ut captivos 
redimerent; responsumque est a senatu, eos cives non 
esse necessarios, qui, cum armati essent, capi potuis- 
sent. Ille omnes postea variis suppliciis interfecit, et 
tres modios aureorum annulorum Carthaginem misit, 
quos e manibus equitum Romanorum, senatorum et 
militum detraxerat.. Interca in Hispania, ubi frater 
'Hannibalis Hasdrubal remanserat cum magno exercitu, 
ut eam totam Afris subigeret, a duobus Scipionibus, 
Romanis ducibus , vincitur, perditque in pugna XXXV 
millia hominum. Ex his capiuntur X millia ; occidun- 
tur XXV. Mittuntur ei a Carthaginiensibus ad repa- 
randas vires XII millia peditum, IV millia equitum, 
XX elephanti. ■- 

Cap. XII. (VII.) Anno quarto post, quam in Italiam 
Hannibal venit, M. Claudius Marcellus Cos. [a. u. 537.] 
apud Nolam, civitatem Campaniae, contra Hannibalem 
bene pugnavit. Hannibal multas civitates Romanorum 
per Apuliam, Calabriam et Bruttios occupavit; quo 
tempore etiam rex Macedoniae Philippus ad eum lega- 
tos misit, promittens auxilia contra Romanos sub hac 
* conditione, ut, 'deletis Romanis, ipse quoque contra ’ 
Graecos ab Hannibale auxilia acciperet. Captis igitur 
legatis Philippi et re cognita r Romani in Macedoniam 
M. Valerium Laevinum ire iusserunt; in Sardiniam 
T. Manlium Torquatum proconsulem. Nam etiam ea 
pollicitata ab Hannibale Romanos deseruerat. 

Cap. XIII. Ita uno tempore quatuor locis pugna- 
batur' in Italia contra Hannibalem; in Hispaniis contra 
fratrem eius Hasdrubalem ; in Macedonia contra Philip- 
pum ; in Sardinia contra Sardos et alterum Hasdrubalem 
^Carthaginiensem. Is a T. Manlio proconsule, qui ad 
^pSardiniam missus fuerat , vivus est captus, occisa cum * 

eo XII millia , capti mille quingenti , et a Romanis Sar- 
dinia subacta. Manlius victor captivos et Hasdrubalem 
Romam reportavit. Interea etiam Philippus a Laevino 
in Macedonia vincitur, et in Hispania a Scipionibus 
Hasdrubal et Mago, tertius frater Hannibalis. 

Cap. XIV. (VIH.) [a. u. 541.] Decimo anno post, 
quam Hannibal in Italiam venerat, P. Sulpicio, Cn. 
Fulvio Coss. Hannibal usque ad quartum milliarium 
urbis accessit; equites eius usque ad portam. Mox 
consulum metu , cum exercitu venientum , Hannibal ad 
Campaniam se recepit. In Hispania a fratre eius Has- 
drubale ambo Scipiones , qui per multos annos victores 
fuerant, interficiuntur; exercitus tamen integer mansit ; 
casu enim magis erant, quam virtute, decepti. Quo 
tempore etiam [a. u. 540.] a consule Marcello Siciliae 
magna pars capta est , quam tenere Afri coeperant , et 
nobilissimae urbis Syracusanae praeda ingens Romam 
perlata est. Laevinus in Macedonia cum Philippo, et 
multis Graeciae populis, et rege Asiae Attalo amicitiam 
fecit, et ad Siciliam profectus, Hannonem quendam, 
Afrorum duceni , apud Agrigentum civitatem cum ipso 
oppido cepit, eumque Romam cum captivis nobilibus 
misit; XL civitates in deditionem accepit, XXVI expu- 
gnavit. Ita, omni Sicilia recepta, Macedonia fracta, 
cum ingenti gloria Romam regressus est. Hannibal in 
Italia Cn. Fulvium consulem subito aggressus, cum 
octo millibus hominum interfecit, [a. u. 542.] 

Cap. XV. (IX.) Interea ad Hispanias, ubi, occisis 
duobus Scipionibus, nullus Romanus dux erat, P. Cor- 
nelius Scipio mittitur, [a. u. 541.] filius P. Scipionis, 
qui ibidem bellum gesserat, annos natus quatuor et 
viginti ; vir Romanorum omnium et sua aetate, et po- 
steriori tempore fere primus. Is Carthaginem Hispania^^ 

capit; [a. u. 542.] in qua omne aurum, et argentum, et 
belli apparatum Afri habebant; nobilissimos quoque 
Obsides, quos ab Hispanis acceperant ; Magonem etiam-, 
fratrem Hannibalis, ibidem capit, quem Hornam cum 
aliis mittit. Romae ingens laetitia post hunc nuntium 
fuit. Scipio Hispanorum obsides parentibus reddidit. 
Quare omnes fere Hispaniae ad eum uno animo transie- 
runt. Post quae Hasdrubalem, Hannibalis fratrem, 
victum fugat, et praedam maximam capit. 

Gap. XVI t Interea in Italia Cos. Q. Fabius Maxi- 
mus Tarentum cepit, [a. u.,543.] in qua ingentes copiae 
Hannibalis erant. Ibi etiam ducem Hannibalis Car- 
thalonem oocidit, XXV millia captivorum vendidit, 
praedam militibus dispertivit, pecuniam hominum ven- 
ditorum ad liscum retulit. Tum multae civitates Ro- 
manorum , quae ad Hannibalem transierant , rursus se 
Fabio Maximo dediderunt. (X.) Insequenti anno Scipio 
in Hispania egregias res egit, et per se et per fratrem 
suum L. Scipionem LXX civitates recepit. In Italia 
tamen male pugnatum est. Nam Claudius Marcellus 
Cos. ab Hannibale occisus est. 

Cap. XVII. Tertio anno post, quam Scipio ad Hi- 
spaniam profectus est, rursus res inclutas gerit, regem 
Hispaniarum, magno proelio victum, in amicitiam acce- 
pit, et primus omnium a victo obsides non poposcit. 

Cap. XVIII. Desperans Hannibal, Hispanias contra 
Scipionem ducem diutius posse retineri , fratrem suum 

f sdrubalem in ftaliam cum omnibus copiis evocavit. 

veniens eodem itinere, quo etiam Hannibal venerat, a 
consulibus Appio Claudio Nerone et M. Livio Salinatore 
[a. u. 545.] apud Metaurum fluvium et Senam, Piceni 
civitatem, in insidias compositas incidit; strenue tamen 
pugnans, occisus est; ingentes eius copiae captae aut 

interfectae sunt; magnum pondus auri atque argenti 
Romam relatum. Posthaee Hannibal diffidere de belli _ 
coepit eventu.»' Romanis ingens animus accessit. Ita- 
que et ipsi evocaverunt ex Hispania P. Cornelium 
Scipionem, [a. u. 546.] Is Romam cum ingenti gloria 

venit. , . _ r ' , 

- Cap. XIX. Q. Caecilio,. L. Valerio Cnss. [a.u.546.] 

omnes civitates, quae in Bruttiis ab Hannibale teneban- 
tur, Romanis satradiderunt. 

Cap. XX. (XI.) Anno XIV post , quam in Italiam 
Hannibal venerat, Scipio, qui mulla in Hispania bene 
egerat, consul est factus, et in Africam missus ; [a.u. 547.] 
cui viro divinum quiddam inesse existimabatur , adeo 
ut putaretur etiam cum numinibus habere sermonem. 
Is in Africa contra Hannonem, ducem Afrorum, pugnat, 
exercitum eius interficit. Secundo proelio castra capit 
cum quatuor millibus et quingentis militibus, XI milli- 
bus occisis. [a. u. 549.] Syphacem, Numidiae regem, 
qui se Afris coniunxerat, capit, et castra eius invadit. 
Syphax, cum nobilissimis Numidis et infinitis spoliis, 
Romam ab Scipione mittitur. Qua re audita, omnis 
fere Italia Hannibalem deserit. Ipse a Carthaginiensibus 
redire in Africam iubetur, quam Scipio vastabat. 

- Gap. XXL Ita anno XVII ab Hannibale Italia libe- 
rata, est. [a. u. 550.] (XII.) Legati Carthaginiensium 
pacem a Scipione petiverunt ; ab eo ad senatum Romam 
missi sunt; quadraginta et quinque diebus induciae 
datae sunt , quousque Romam ire et regredi possent ; et 
XXX millia pondo argenti ab liis accepta sunt. Sena- 
tus ex arbitrio Scipionis pacem i ussit cum Carthaginien- 
sibus fieri. Scipio his conditionibus dedit, ne amplius , 
quam XXX naves , haberent; ut D 'millia pondo algenti 
darent; captivos et perfugas redderent. 

Cap. XXII. Interim, Hannibale veniente ad Afri- 
cam, pax turbata est, multa hostilia ab Afris facta sunt; 
legati tamen eorum ex urbe venientes, a Romanis capti 
sunt, et, iubente Scipione, dimissi. Hannibal quoque 
frequentibus proeliis victus a Scipione , petit etiam ipse 
pacem. Cum ventum esset ad colloquium, iisdem con- 
ditionibus data est, quibus prius; addita quingentis 
millibus pondo argenti C millia librarum, propter no- 
vam perfidiam. Carthaginiensibus conditiones displi- 
cuerunt, iusseruntque Hannibalem pugnare. Infertur 
a Scipione et Masinissa, alio rege Numidarum, qui 
^micitiam cum Scipione fecerat, Carthagini bellum.' 
(XIII.) Hannibal tres exploratores ad Scipionis castra 
misit, quos captos Scipio circumduci per castra iussit, 
ostendique eis totum exercitum; mox etiam prandium 
dari dimittique , ut renunciarent Hannibali , quae apud 
• Romanos vidissent. 

Cap. XXHI. Interea proelium ab utroque duce 
instructum est, quale vix ulla memoria fuit, cum peri- 
tissimi viri copias suas ad bellum educerent. Scipio, 
victor recedit, paene ipso Hannibale capto, qui primum 
cum multis equitibus, deinde cum XX, postremo cum 
quatuor evasit . 1 Inventa in castris Hannibalis argenti 
pondo XX millia*, auri LXXX, cetera supellectilis co- 
piosa. Post id certamen pax cum Carthaginiensibus 
facta est. [a. u. 551 .] Scipio Romam rediit, ingenii gloria 
triumphavit, atque Africanus ex eo appellari coeptus 
est. Finem accepit secundum Punicum bellum, post 
annum septimum decimum, quam coeperat.. . 

LIBER dUARTUS. 


Arg. Cap. 1. 2. Bellum Macedonicum contra Philippum 
regem. 8. 4. Syriacum contra Antiochum regem. 5. Fulvii 
triumphuH de Aetolis, et mors Hannibalis. 6 — 8. Bellum 
Macedonicum secundum contra Perseum, et Illyricum contra 
Gentium, triumphique de iis acti. 9. Res a Mummio in Hispa- 
nia prospere gestae. 10 — 12. Bellum Punicum tertium et 
Carthaginis excidium. 13. Bellum Macedonicum tertium con- 
tra Pseudophilippum. 14. Bellum Achaicum s. Corinthium a 
Mummio gestum Corintbique excidium. 15, Bellum Macedoni- 
cum quartum contra Pseudoperseum. 46. Res in Hispania 
contra Viriathum feliciter gestae. IT. Bellum Numantinum a 
Scipione profligatum. 18. Attalus per testamentum populum 
Romanum regni heredem constituit. 19. Triumphi Ionii Bruti 
de Callaecis et Lusitanis, et Scipionis Africani de Numantinis. 
20. Bellum contra Aristonicum in Asia infeliciter a Crasso 

B 

gestum, a Perperna profligatum. 21. Carthago reparata et 
Romana colonia facta. 22. Bellum cum Gallis Transalpinis et 
Bituito, Arvernorum duce, illoque devicto triumphus. 23. Colo- 
nia Narhonem deducitur. 24. Ignominiosum contra Scordiscos 
in Thracia bellum, Catone duce. 25. Triumphi de Sardinia et 
Thracia acti. 2G. 27. Bellum lugurthinum. 


Cap. I. Transacto Punico bello, secutum est Ma- 
cedonicum contra Philippum regem, [a. u. 552.] 

Cap. II. Quingentesimo et quinquagesimo primo 
anno ab urbe condita T. Quinctius Flamininus adversus 
Philippum rem prospere gessit; [a. u. 554.] pax ei data 

est his legibus, ne Graeciae civitatibus, quas Romani 
sontra eum defenderant , bellum inferret : ut captivos et 
transfugas redderet: quinquaginta solum naves haberet, 
reliquas Romanis daret: per annos decem quaterna 
millia pondo argenti praestaret, et obsidem daret filium 
suum Demetrium. T. Quinctius etiam Lacedaemoniis 
intulit bellum ; ducem eorum Nabidem vicit, et, quibus 
voluit conditionibus, in fidem accepit. Ingenti gloria 
duxit ante currum nobilissimos obsides, Demetrium, 
Philippi filium, et Armenem Nabidis. 

Cap. III. (II.) Transacto bello Macedonico secutum 
est Syriacum contra Antiochum regem, P. Cornelio 
Scipione, M\ Acilio Glabrione Coss. [a. u. 561.] Huic 
Antiocho Hannibal seiunxerat, Carthaginem, patriam 
suam, metu, ne Romanis traderetur, relinquens. M\ 
Acilius Glabrio in Achaia bene pugnavit; castra regis 
Antiochi nocturna pugna capta sunt, ipse fugatus. 
Philippo, quia contra Antiochum Romanis auxilio fuis- 
set, filius Demetrius redditus est. 

Cap. IV. L. Cornelio Scipione, C. Laelio Coss. 
[a. u. 562 .] Scipio Africanus fratri suo L. Cornelio Sci- 
pioni consuli legatus contra Antiochum profectus est. 
Hannibal , qui cum Antiocho erat, navali proelio victus 
est. Ipse postea Antiochus circa Sipylum ad Magne- 
siam, Asiae civitatem, a Cos. Cornelio Scipione ingenti 
proelio fusus est. Auxilio fuit Romanis in ea pugna 
Eumenes, Attali regis frater, qui Eumeniam in Phrygia 
condidit. L millia peditum, III equitum eo certamine 
ex parte regis occisa sunt. Tum rex Antiochus pacem 
petiit; iisdem conditionibus data est a senatu, quam- 
quam victo, quibus ante offerebatur: ut ex Europa et 
Asia recederet, atque intra Taurum se contineret: X 
millia talentorum et XX obsides praeberet: Hanniba- 

lem, concitorem belli, dederet. Eumeni regi donatae 
sunt omnes Asiae civitates, quas Antiochus bello perdi- 
derat; et Rhodiis, qui auxilium Romanis contra regem 
Antiochum tulerant, multae urbes concessae sunt. 
Scipio Romam rediit, ingenti gloria triumphavit; no- 
men et ipse, ad imitationem fratris Asiagenis (Asiatici) 
accepit, quia Asiam vicerat; sicut frater ipsius propter 
Africam domitam Africanus appellabatur. 

Cap. V. Spurio Postumio Albino, Q. Marcio Phi- 
lippo Coss. [a. u. 566.] M. Fulvius de Aetolis trium- 
phavit. Hannibal, qui victo Antiocho, no Romanis 
traderetur, ad Prusiam, Bithyniae regem , fugerat, repe- 
titus etiam ab eo est per T. Quinctium Flamininum ; et 
cum tradendus Romanis esset, venenum bibit, et apud 
Lybissam, in finibus Nicomediensium, sepultus est. 

Cat. VI. (III.) Philippo rege Macedoniae mortuo, 
qui et adversum Romanos bellum gesserat, et postea 
Romanis contra Antiochum auxilium tulerat, filius eius 
Perseus in Macedonia rebellavit, ingentibus copiis ad 
bellum paratis. Nam ad i u toros habebat Cotyn , Thra- 
ciae regem, et Illyrici, Gentium nomine. Romanis 
autem in auxilium erantEumenes, Asiae rex, Ariarathes 
Cappadociae, Antiochus Syriae, Ptolemaeus Aegypti, 
Masinissa Numidiae. Prusias autem Bithyniae, quam- 
quam sororem Persei uxorem haberet, utrisque se ae- 
quum praebuit. Dux Romanorum P. Licinius Cos. 
[a. u. 5X1 .] contra eum missus est, et a rege gravi proelio 
victus. Neque tamen Romani, quamquam superati, 
regi petenti paefem praestare voluerunt, r isi his condi- 
tionibus: ut se ct suos senatui et populo Jlom. dederet. 
Mox missus contra eum L. Aemilius Paullus Cos. [a. 
u. 584.] et in Illyricum C. Anicius praetor contra Gen- 
tium. Sed Gcntius facile uno proelio victus, mox se 

dedidit. Mater eius, et uxor, et duo filii, frater quoquo • 
simul iu potestatem Romanorum venerunt. Ita bello 
intra XXX dies perfecto, ante cognitura est Gentium 
victum, quam coeptum bellum nuntiaretur. ^ 

Cap. VII. (IV.) Cum Perseo autem Aemilius Paul- 
lus Cos. III. Non. Septembris dimicavit, vicitqueeum, 
XX millibus peditum eius occisis. Equitatus cum rege 
fugit integer; Romanorum C milites amissi sunt; urbes 
Macedoniae omnes, quas rex tenuerat, Romanis se de- 
diderunt. Ipse rex, cum desereretur ab amicis, venit 
in Paulli potestatem. Sed honorem ei Aemilius, non 
quasi victo , habuit. Nam et volentem ad pedes sibi 
cadere, non permisit, et iuxta se in sella collocavit. 
Macedonibus et Illyriis hae leges a Romanis datae; ut 
liberi essent, et dimidium eorum tributorum praestarent, 
quae regibus .praestitissent ; ut appareret, populum 
Rom. pro aequitate magis, quam avaritia dimicare. 
Atque in conventu infinitorum populorum Paullus haec 
pronuntiavit; et legationes multarum gentium, quae ad 
eum venerant, magnificentissime convivio pavit, dicens: 
eiusdem hominis esse debere, et bello vincere, et convivii 
apparatu elegantem esse. 

Cap. Vlif. Mox LXX civitates Epiri, quae rebella- 
rant, cepit; praedam militibus distribuit; Romam cum 
ingenti pompa rediit in nave Persei, quae inusitatae 
magnitudinis fuisse traditur, adeo ut XVI ordines dica- 
tur habuisse remorum. Triumphavit autem [a. u. 585.] 
magnificentissime in curru aureo, cum duobus filiis, 
utroque latere adstantibus. Ducti sunt ante currum duo 
regis filii, et ipse Perseus, XLV annos natus. Post eum 
etiam C. Anicius de Illyriis triumphavit, [a. c. 586.] 
Gentius cum fratre et filiis ante currum ductus est. Ad 
hoc spectaculum multarum gentium reges Romam ve- 

nerunt ; inter alios etiam venit Attalus atque Eumenes, 
Asiae reges; atque Prusias Bithyniae. Magno honore 
accepti sunt, et , permittente senatu , dona , quae attule- 
rant, in Capitolio posuerunt. Prusias etiam filium suum 
Nicomedem senatui commendavit. 

Cap. IX. Insequenti anno L. Mummius in Hispania 
bene pugnavit. Marcellus postea consul res ibide*m 
prospere gessit. 

Cap. X. (V.) Tertium deinde Bellum contra 
Carthaginem suscipitur, sexcentesimo et altero anno 
- ab urbe condita; L. Manlio Censorino, et M\ Manlio 
Coss. anno LI post, quam secundum Punicum bellum i 
' transactum erat. Hi profecti Carthaginem oppugnave- 
* runt. Contra eos Hasdrubal , dux Carthaginiensium, 
dimicabat. Phamea, dux alius, equitatui praeerat 
Carthaginiensium. Scipio tunc, Scipionis Africani 
nepos, tribunus ibi militabat. Huius apud omnes ingens 
metus et reverentia erat. Nam et paratissimus ad dimi- 
candum et consultissimus habebatur. Itaque per eum 
multa prospere a Coss. gesta sunt. Nec quidquam 
magis vel Hasdrubal vel Phamea vitabant, quam cpntra 
eam Romanorum partem committere, ubi Scipio dimi- 
cabat. 

Cap. XI. Per idem tempus [a. u. 604.] Masinissa, 
rex Numidarum, per annos sexaginta fere amicus populi 
Romani, anno vitae XC VII mortuus, XLIV filiis reli- 
ctis, Scipionem divisorem regni inter filios esse iussit. 

Cap. XII. Cum igitur clarum Scipionis nomen esset, 

“ iuvenis adhuc Cos. est factus, et contra Carthaginem 
missus, [a. u. 605.] Is eam cepit ac diruit, [a. u. 606.]. 
Spolia Jbi inventa, quae v&riarum civitatum excidiis 
Carthago collegerat; et ornamenta urbium civitatibus 
Siciliae, Italiae, Africae reddidit, quae sua recognosce- 

bant. Ita Carthago septingentesimo anno , quam con- 
dita erat, deleta est. Scipio nomen, quod avus eius 
acceperat , meruit ; scilicet , ut propter yirtutem etiam 
ipse Africanus iunior vocaretur. 

Cap. XIII. (VI.) Interim in Macedonia quidam 
Pseudophilippus arma movit, et Romanum praeto- 
rem, P. Iuventium, contra se missum, ad internecionem 
vicit. Post eum Q. Caeoilius Metellus dux a Romanis 
contra Pseudophilippum missus est, et XXV millibus 
ex militibus eius occisis, Macedoniam recepit; ipsum 
etiam Pseudophilippum in potestatem suam redegit. 

Cap. XIV. Corinthiis quoque bellum indictum 
est, nobilissimae Graeciae civitati, propter in iuriam 
legatorum Romanorum. Hanc Mummius consul cepit . 
ac diruit, [a. u. 606 .] Tres igitur Romae simul celeber- 
rimi triumphi fuerunt: Africani, ex Africa; ante cuius 
currum ductus est Hasdrubal : Metelli , ex Macedonia ; 
cuius currum praecessit Andriscus , qui et Pseudophi- 
lippus : Mummii, ex Corintho ; ante quem signa aenea, 
>et pictae tabulae, et alia urbis clarissimae ornamenta 
praelata sunt. 

Cap. XV. (VII.) Iterum [a. u. 610 .] in Macedonia 
Pseudoperseus, qui se Persei filium esse dicebat, 
collectis servitiis, rebellavit; et, cum sexdecim armato- 
rum millia haberet, aTremellio quaestore superatus est. 

Cap. XVI. Eodem tempore Metellus* in Celtiberia 
apud Hispanos res egregias gessit. Successit ei Q. 
Pompeius, [a. u. 61 1 .] Nec multo post Q. quoque Caepio 
ad idem bellum missus est; quod quidam Viriathus 
contra Romanos in Lusitania gerebat. Quo metu Vi- 
riathus a suis interfectus est , cum quatuordecim annis 
Hispanias adversum Romanos movisset. Pastor primo 
fuit; mox latronum dux, postremo tantos ad bellum 

populos concitavit , ut assertor contra Romanos Hispa- 
niae putaretur. Et cum interfectores eius praemium a 
Caepione consule peterent, responsum est, nunquam 
Romanis placuisse, imperatorem a suis militibus interfici. 

Cap. XYII. (VIII.) Q. Pompeius deinde consul a 

* Numantinis, quae Hispaniae civitas fuit opulentis- 
sima, superatus, [a. u. Cll.] pacem ignobilem fecit. 
Post eum C. Hostilius Mancinus Cos. [a. u. 615.] iterum 
cum Numantinis pacem fecit infamem; quam populus 
et senatus iussit infringi, atque ipsum Mancinum hosti- 

' - bus tradi , ut in illo, quem auctorem foederis habebant, 
iniuriam soluti foederis vindicarent. Post tantam igitui 
ignominiam, qua a Numantinis bis Romani exercitus 
« * fuerant subiugati, P. Scipio Africanus, secundo consul 
factus, ad Numantiam missus est. [a.u. 618.J Is primum 
militem vitiosum et ignavum , exercendo magis , quam 
puniendo, sine aliqua acerbitate correxit. Tum multas 
Hispaniae civitates partim bello cepit, partim in deditio- 
« nem accepit. Postremo ipsam Numantiam, diu obses- 
sam , fame confecit , et a solo evertit; reliquam provin- 
ciam in fidem accepit. 

* CAr. XVIII. Eo tempore Attalus rex Asiae, frater 
Eumenis, mortuus est, heredemque populum Romanum 
reliquit. Ita imperio Romano per testamentum Asia 
accessit. 

Cap. XIX. Mox etiam Decimus Iunius Brutus de 
' Callaecis et Lusitanis triumphavit magna gloria : [a. u. 

< 620.] et P. Scipio Africanus de Numantinis secundum 

triumphum egit XIV anno post, quam priorem de Africa 
egerat. 

Cap. XX. Motum inter i m in Asia bellum est ab 
Aristonico, Eumenis filio , qui ex concubina susce- 
- ptus fuerat. Is Eumenes frater Attali fuerat. Adversus 

eum missus Pontifex P. Licinius Grassus, [a. u. 621.] 
infinita regum habuit auxilia. Nam et Bithyniae rex 
Nicomedes Romanos iuvit, et Mithridates Ponticus, 
cum quo bellum postea gravissimum fuit, et Ariarathes 
Cappadox, et Pylaemenes Paphlagon. Victus est tamen 
Crassus in proelio et interfectus ; caput eius Aristonico 
oblatum est, corpus Smyrnae sepultum. Postea Per- 
perna, [a. u. 622.] consul Romanus, qui successor Crasso 
veniebat, audita belli fortuna, ad Asiam celeravit, et 
acie victum Aristonicum apud Stratonicea civitatem, 
quo fugerat, fame ad deditionem compulit. Aristonicus 
iussu senatus Romae in carcere strangulatus est: trium- 
phari enim de eo non poterat , quia Perperna apud Per- 
gamum, Romam rediens, diem obierat. 

Cap. XXI. L. Caecilio Metello et T. Quinctio Fla- 
minino Cos s. [a. u. 627.] Carthago in Africa iussu sena- 
tus reparata est , quae nunc manet ; annis duobus et 
viginti post, quam a Scipione fuerat eversa. Deducti 
eo sunt cives Romani. 

. Cap. XXII. (X.) Anno DCXXVIl ab urbe condita, 
C. Cassius Longinus et Sex. Domitius Calvinus, consu- 
les, Gallis transalpinis bellum intulerunt, et Ar- 
vernorum tunc nobilissimae civitati , atque eorum duci 
Bituito, infinitamque multitudinem iuxta Rhodanum 
fluvium interfecerunt. Praeda ex torquibus Gallorum 
ingens Romam perlata est. Bituitus se Domitio dedidit, 
atque ab .eo Romam deductus est, magnaque gloria 
consules ambo triumphaverunt, [a. u. 633.] 

* Cap. XXIII. M. Porcio Catone et 0* Marcio Rege 
Coss. [a. u. 634.] DCXXXIII anno ab urbe condita Nar- 
bona in Gallia colonia deducta est. Postea L. Metello 
et Q. Mucio Scaevola Coss. de Dalmatia triumphatum 
est. [a. U. 635.] 

Cap. XXIV. Ab urbo condita anno DCXXXV C. 
Cato consul Scordiscis intulit bellum , ignominiosequo 
pugnavit, [a. u. 638.] 

Cap.. XXV. C. Caecilio Metello et Cn. Carbone 
Coss. [a. u. 639.] duo Metelli fratres eodem die, alterum 
ex Sardinia, alterum ex Thracia triumphum egerunt; 
nuntiatumque Romae est, Cimbros e Gallici in Italiam 
transisse. 

C a p. XXVI. (XI.) P. Scipione Nasica et L. Calpurnio 
Bestia Coss. [a. u. 641..] Iugurthae, Numidarum 
regi , bellum illatum est, quod Adherbalem et Hiempsa- 
lem, Micipsae filios , fratres suos, reges et P. R. amicos 
interemisset. Missus adversus eum Cos. Calpurnius 
Bestia, corruptus regis pecunia, pacem cum eo flagitio- 
sissimam fecit, quae a senatu improbata est. Postea 
contra eundem, insequenti anno, [a.u.642.] Spurius Po- 
stumius Albinus profectus est. Is quoque per fratrem 
ignominiose contra Numidas pugnavit. 

Cap. XXVII. Tertio missus Q. Caecilius Metellus 
consul, [a. u. 643.] exercitum ingenti severitate et mode- 
ratione correctum, cum nihil in quenquam cruentum 
faceret, ad disciplinam Romanam reduxit. Iugurtham 
variis proeliis vicit, elephantos eius occidit, vel cepit, 
multas civitates ipsius in deditionem accepit. Et cum 
iam bello finem positurus esset, successum est ei a C. 
Mario. Is Iugurtham et Bocchum, Mauritaniae regem, 
qui auxilium Iugurthae ferre coeperat, pariter superavit. 
Aliquanta et ipse oppida Numidiae cepit, belloque ter- 
minum posuit, oapto lugurtha per quaestorem suum 
Cornelium Sullam , ingentem virum , tradente Boccho 
Iugurtham, qui pro eo ante pugnaverat. A M. Iunio 
Silano, collega Q. Metelli, [a. tj. 643.] Cimbri in Gallia ; 
et a Minucio Rufo [a. u. 644.] in Macedonia Scordisci et 

Triballi; et a Servilio Caepione [a. o. 645.] in Hispania 
Lusitani victi sunt; et duo triumphi de lugurlha , pri- 
mus per Metellum, secundus per Marium acti sunt. 
Ante currum tamen Marii Iugurtha cum duobus filiis 
ductus est catenatus , et mox iussu consulis in carcere 
strangulatus. 

r* 

Arg. Cap. i. 2. Bellum Cimbricum, sociis Germanorum et 
Gallorum gentibus, post magnam cladem compressum. 3. Bel- 
lum sociale in Italia summo rerum discrimine gestum. 4. Bellum 
civile primum, seu Marianum. 5 — 9. Bellum Mithridaticum, 
cui interponitur Thracium, et Mariani continuatio et finis. 


Cap. I. Dum bellum in Numidia contra Iugurtham 
geritur, Romani consules M. Manlius et Q. Caepio a 
Cimbris et Teutonibus, et Tigurinis, et Ambronibus, 
quae erant Germanorum et Gallorum gentes, victi sunt 
iuxta flumen Rhodanum ; et ingenti internecione attriti, 
etiam castra sua et magnam partem exercitus perdide 1 - 
runt. Timor Romae grandis fuit, quantus vix Hanni- 
balis tempore Punici belli, no iterum Galli Romam 
venirent. Ergo Alarius post victoriam lugurthinam 
secundo Cos. est factus, bellumque ei contra Cimbros 
et Teutonas decretum est. Tertio quoque ei et quarto 
delatus est consulatus : quia bellum Cimbricum protra- 
hebatur. Sed in quarto consulatu collegam habuit Q. 
Lutatium Catulum. Cum Cimbris itaque conflixit, et 

duobus proeliis CC millia hostium cecidit. LXXX 
millia cepit, et ducem eorum Teutobodum; propter 
quod meritum absens quinto Cos. est factus. 

Cap. II. Interea Cimbri et Teutones, quorum copia 
adhuc infinita erat, ad Italiam transierunt. Iterum a 
C. Mario et Q. Catulo dontra eos dimicatum est; seda , 
Catuli parte felicius. Nam proelio, quod simul ambo 
gesserunt, CXL millia, aut in pugna, aut in fuga, caesa 
sunt; LX millia capta. Romani milites ex utroque 
exercitu trecenti perierunt. Tria et triginta Cimbris 
signa sublata sunt. Ex his exercitus Marii duo repor- 
tavit, Catuli exercitus XXXet unum. Is belli finis fuit; 
triumphus utrique decretus est. 

Cap. III. (II.) Sex. Iui io Caesare et L. Marcio Phi- 
lippo Coss. [a. u* 661.] sexcentesimo quinquagesimo 
nono anno ab urbe condita , cum prope alia omnia bella 
cessarent, in Italia gravissimum bellum Picentes, Marsi, 
Pelignique moverunt; qui, cum annis numerosis iam 
populo Romano obedirent , tum libertatem sibi aequam 
asserere coeperunt. Perniciosum admodum hoc bellum 
fuit. P, Rutilius consul in eo occisus est, Caepio, nobilis 
iuvenis, et Porcius Cato, alius Cos. [a. u. 662.] Duces 
autem adversus Romanos Picentibus et Marsis fuerunt 
T.Vettius, Hierius Asinius, T. Herennius, A. Cluentius. 

A Romanis bene contra eos pugnatum est a C. Mario, 
qui sexies consul fuerat, et a Cn. Pompeio, maxime 
tamen a L. Cornelio Sulla, qui inter alia egregia ita 
Cluentium , hostium ducem , cum magnis copiis fudit, 
ut ex suis unum amitteret. Quadriennio, cum gravi 
tamen calamitate, hoc bellum tractum est* Quinto 
demum anno finem accepit per L. Cornelium Sullam 
consulem, cum antea in eodem bello ipse multa strenue, 
sed praetor, egisset. 

Cap. IV. (III.) Anno urbis conditae DCLXII pri- 
mum. Romae bellum Civile commotum est: eodem 
anno etiam Mitbridaticum. [a. u. 664.] Causdm bello 
civili C. Marius sexies Cos. dedit. Nam cum Sulla 
consul contra Mithridatem gesturus bellum , qui Asiam 
et Achaiam occupaverat, mitteretur, isque exercitum in 
Campania paullisper teneret, ut belli Socialis, (de quo 
diximus) quod intra Italiam gestum fuerat, reliquiae 
tollerentur; Marius affectavit, ut ipse ad bellum Mithri- 
daticum mitteretur. Qua re Sulla commotus, cum 
exercitu ad urbem venit. Illic coqtra Marium et Sul- 
picium dimicavit. Primus urbem Romam armatus 
ingressus est, Sulpicium interfeoit, Marium fugavit, 
atque ita Coss. ordinatis in futurum annum, Cn. 
Octavio et L, Cornelio Cinna, ad Asiam profectus est. 

[A. U. 665.] 

Cap. V. Mithridates enim, qui Ponti rexerat, at- 
que Armeniam minorem et totum Ponticum mare in 
circuitu cum Bosporo tenebat , primo Nicomedem , ami- 
cum populi Romani , Bithynia voluit expellere, senatui- 
que mandavit, bellum se ei propter i niurias, quas passus 
fuerat, illaturum. A senatu responsum est Mithridati, 
si id faceret, quod bellum a Romanis et ipse pateretur. 
Quare iratus Cappadociam statim occupavit, et ex ea 
Ariobarzanem , regem et amicum populi Romani, fuga- 
vit. Mox etiam Bithyniam invasit et Paphlagoniam, 
pulsis ex ea regibus, amicis populi Romani, Pylaemene 
et Nicomede. Inde Ephesum contendit , et per omnem 
Asiam literas misit , ut , ubicunque inventi essent cives 
Romani, uno' die occiderentur. 

Cap. VI. Interea etiam Athenae, civitas Achaiae, * 
ab Aristione Atheniensi Mithridati tradita est. Miserat 
enim iam ad Achaiam Mithridates Archelaum , ducem 

suum, cum centum et viginti millibus equitum ac pedi- 
tum, per quem etiam reliqua Graecia occupata est. 

(IV.) Sulla Archelaum apud Piraeeum , non longe ab ( 
Athenis , obsedit , ipsamque urbem cepit ; postea com- 
misso proelio contra Archelaum, ita eum vicit, ut ex 
CXX millibus vix decem Archelao superessent, ex Sul- 
lae exercitu XIV tantum homines interficerentur. Hac ^ 
pugna Mithridates cognita, LXX millia lectissima ex 
Asia Archelao misit, contra quem Sulla iterum commisit. 
Primo proelio XV millia hostium interfecta sunt, filius- 
que Archelai Diogenes; secundo omnes Mithridatis * 
copiae exstincta^ sUnt. Archelaus ipse triduo nudus 
in paludibus latuit. Hac re audita, Mithridates cum 
Sulla de pace agi iussit. 

C ap. VH. Interim eo tempore Sulla etiam Dardanos, 
Scordiscos , Dalmatas , et Maedos partim vicit , alios in 
fidem accepit. . Sed cum legati a rege Mithridate , qui 
pacem petebant, venissent, non aliter se daturum Sulla 
esse respondit, nisi rex, relictis his, quae occupaverat, 
ad regnum suum rediisset. Postea tamen ad colloquium 
ambo venerunt; pax inter eos ordinata est , [a. u. 668.] 
ut Sulla, ad bellum civile festinans, a tergo periculum 
non haberet. (V.) Nam dum Sulla in Achaia atque 
Asia Mithridatem vincit, Marius, qui fugatus erat, et 
Cornelius Cinna, unus ex consulibus, [a.u.665.] bellum 
in Italia repararunt, et ingressi urbem Romam, nobi- 
lissimos ex senatu et consulares viros interfecerunt; 
multos proscripserunt ; ipsius Sullae domo eversa, 
filios et uxorem ad fugam compulerunt. Universus* 
reliquus senatus ex urbe fugiens, ad Sullam in Grae- 
ciam venit, orans, ut patriae subveniret. Ille in Italiam 
traiecit , bellum civile gesturus adversus Norbanum et 

Scipionem Coss. Et primo proelio contra Norbanum 

dimicavit non longe a Capua, [a.u. 669.] Tum VII millia 
eius cecidit, VI millia cepit, CXXIV suorum amisit. 
Inde etiam ad Scipionem se convertit, et ante proelium lo- 
tum eius exercitum sine sanguine in deditionem accepit. 

Cap. VIII. Sed cum Romae mutati consules essent, 
Marius, Marii filius, ac Papirius Carbo consulatum 
accepissent, [a. u. 670.] Sulla contra Marium iuniorem 
dimicavit , et , XX millibus eius occisis , CCCC de suis 
perdidit. Mox etiam urbem ingressus est. Marium, 
Marii filium , Praencstem persecutus , obsedit , et ad 
mortem compulit. Rursus pugnam gravissimam habuit 
contra Lambonium etCarinatem, duces partis Marianae, 
ad portam Collinam. LXX millia hostium in proelio 
contra Sullam fuisse dicuntur; XH millia se Sullae 
dediderunt, ceteri in acie, in castris, in fuga, insatiabili 
ira victoris consumti sunt. (VI.) Cn. quoque Carbo, 
Cos. alter, ab Arimino ad Siciliam fugit, et ibi per Cn. 
Pompeium interfectus est; quem adolescentem Sulla 
atque annos unum et viginti natum, cognita eius in- 
dustria , traditis exercitibus praefecerat , ut secundus a 
Sulla haberetur. 

Cap. IX. Occiso ergo Carbone Siciliam Pompeius 
recepit. Transgressus inde ad Africam, Domitium, 
Marianae partis ducem, et Hiarbam, regem Mauritaniae, 
qui Domitio auxilium ferebat, occidit. Post haec [a. u. 
672.] Sulla de Mithridate ingenti gloria triumphavit. 
Cn. etiam Pompeius, quod nulli Romanorum tributum 
erat, quartum et XX annum agens, de Africa trium- 
phavit. [a. o. 673.] Ilunc finem habuerunt duo bella fune- 
stissima ; Italicum, quod et Sociale dictum est, et civile, 
quae ambo tracta sunt per annos decem. Consumserunt 
ultra CL millia hominum ; viros consulares XXIV, 
praetorios VU, aedilitios LX, senatores fere CC. 

Ane. Cap. i. Bellum Sertorianum in Hispania, eins au* 
ctore a suis occiso, linitum. 2. Bellum in Macedonia et conter- 
minis regionibus et triumphus Scribonii Curionis inde actus. 
3. Servilii Isaurici, qui et primus Taurum penetravit, de 
Cilicia, Lycia et Isauris victoriae et triumphus. 4. Bellum in 
Illyrico et Dalmatia a Cosconio prospere gestum. 5. Lepidi, 
consulis, motus civiles oppressi, et triumphi aliquorum ducum. 
6. Nicomedes, Bithyniae rex, moriens Romanos facit heredes. 
Sequuntur varia bella, veluti Mithridaticum tertium; 7. servile 
a Spartaco concitatum et post multas calamitates a Licinio 
Crasso tertio anno compositum; 8. Mithridatici , Tigranis, 
Armeniae regis, auxilio confirmati continuatio et 9. fortuna 
secunda; 10. contra Thracas et Danubii accolas; Luculli 
utriusque, qui duces fuerant, triumphi; 11. Creticum, subacta 
insula, a Metello confectum. Apion populum Romanum here- 
dem constituit; 12. piraticum Pompeio, Mithridaticum eodem 
duce profligatum. 13. 14. Res a Pompeio contra Tigranem 
aliosque Asiae reges et popnlos gestae, et regnorum consecuta 
inde conversio. 15. Bellum Catilinarium. 1G. Metelli et Pom- 
peii triumphi. 17. Iulii Caesaris bellum Gallicum. 18. Crassi 
Parthicum cum eius nece et exercitus clade gestum. 19. Bel- 
lunTcivile inter Caesarem et Pompeium, eius variae vices, Pom- 
peioque victo et occiso aucta Caesaris potentia, et occisio. 

Cap. T. Marco Aemilio Lepido, Q. Catulo consuli- 
bus , [a. u. 674.] cum Sulla rempublicam composuisset, 
bella nova exarserunt: unum in Hispania; aliud in 
Pamphylia et Cilicia; tertium in Macedonia ; quartum 
in Dalmatia. Nam Sertorius, qui partium Maria- 
narum fuerat, timens fortunam ceterorum, qui inter- 
emti erant, ad bellum commovit Hispanias. Missi 
sunt contra eum duces Q. Caecilius Metellus, filius eius, 
qui Iugurtham regem vicit, et L. Domitius, praetor. 
A Sertorii duce Hirtuleio Domitius occisus: Metellus 
vario successu contra Sertorium dimicavit. Postea cum 
impar pugnae solus Metellus putaretur , Cn . Pompeius 
ad Hispanias missus est. Ita duobus ducibus adversis 
Sertorius fortuna varia saepe pugnavit. Octavo demum 
anno [a. u. 680.] a suis occisus est, et finis ei bello datus 
per Cn. Pompeium adolescentem et Q. Metellum Pium; 
atque omnes prope Hispaniae in ditionem populi Romani 
redactae sunt. 

Cap. II. Ad Macedoniam missus est Appius Clau- 
dius, [a. u. 674.] Post consulatum levia proelia habuit 
contra varias gentes, quae Rhodopam provinciam inco- 
lebant, atque ibi morbo mortuus est. [a. u. 677.] Missus 
ei successor C. Scribonius Curio post consulatum. Is 
Dardanos vicit, et usque ad Danubium penetravit; 
triumphumque meruit, et intra triennium finem bello 
dedit, [a. u. 681.] 

Cap. III. Ad Ciliciam et Pamphyliam missus est 
P. Servilius ex consule, vir strenuus, [a. u. 674.] Is 
Ciliciam subegit, Lyciae urbes clarissimas oppugnavit 
et cepit, in his Phaselidem , Olympum, Corycum Cili- 
ciae. Isauros quoque aggressus ad deditionem redegit, 
atque intra triennium bello finem dedit. Primus 

omnium Romanorum in Tauro iter fecit. Revertens 
triumphum accepit, et nomen Isaurici meruit. 

Cap. IV. Ad Illyricum missus est C. Cosconius pro 
consule: multam partem Dalmatiae subegit, Salonas 
cepit, et composito bello Romam post biennium rediit. 

Cap. V. (IV.) Iisdem temporibus consul M. Aemi- 
lius Lepidus, Catuli collega, [a. u. 674.] bellum civile 
voluit commovere; intra tamen unam aestatem motus 
eius oppressus est. Ita uno tempore multi simul tri- 
umphi fuerunt: Metelli ex Hispania, Pompeii secundus 
ex Hispania, Curionis ex Macedonia, Servilii ex Isauria. 

Cap. VI. (V.) Anno urbis conditae DCLXXVI [ 678 .] 
L. Licinio Lucullo et M. Aurelio Cotta Cos s. mortuus 
est Nicomedes, rex Bithyniae, et testamento populum 
Romanum fecit heredem. Mithridates, pace rupta, Bi- 
thyniam et Asiam rursus voluit invadere. Adversus 
eum ambo consules missi, variam habuere fortunam. 
Cotta apud Chalcedonem victus ab eo acie , etiam intra 
oppidum coactus est et obsessus. Sed cum se inde 
Mithridates Cyzicum transtulisset, ut Cyzico capta totam 
Asiam invaderet, Lucullus ei alter consul occurrit: ac 
dum Mithridates in obsidione Cyzici commoratur , ipse 
eum a tergo obsedit, fameque consumsit, et multis proe- 
liis vicit; postremo Byzantium (quae nunc Constanti- 
nopolis est) fugavit, navali quoque proelio duces eius 
Lucullus oppressit. Ita una hieme et aestate a Lucullo 
centum fere millia regis extincta sunt. 

Cap. VII. (VI.) Anno urbis Romae DCLXXVIII 
[680.] Macedoniam provinciam M. Licinius Lucullus 
accepit, consobrinus Luculli, qui contra Mithridatem 
bellum gerebat. Et in Italia novum bellum subito * 
commotum est. [a. u. 679.] Septuaginta enim quatuor 
gladiatores, ducibus Spartaco, Crixo et Oenomao, eflra- 

cto Capuae ludo, effugerunt, et per Italiam vagantes, 
paene non levius bellum in ea, quam Hannibal moverat, 
paraverunt. Nam multis ducibus, et duobus simul 
Romanorum consulibus victis, [a.u.680.] sexaginta fere 
millium armatorum exercitum congregaverunt; victi- 
quesunt in Apulia a M. Licinio Crasso proconsule, et 
post multas calamitates Italiae, tertio anno, bello huic 
finis impositus, [a. u. G81.] 

Cap. VIII. (VH.) Sexcentesimo octogesimo primo 
urbis conditae anno, P. Cornelio Lentulo et Cn. Aufidio 
.Oreste Coss. duo tantum gravia bella in imperio Ro- 
mano erant, Mithridatieum et Macedonicum. Haec duo 
Luculli agebant, L. Lucullus et M. Lucullus. L. ergo 
Lucullus post pugnam Cyzicenam, qua vicerat Mithri- 
daten, et navalem, qua duces eius oppresserat, persecu- 
tus est eum, et, recepta Paphlagonia atque Bithynia, 
etiam regnum eius invasit: Sinopen et Amison, civitates 
Ponti nobilissimas, cepit. Secundo proelio apud Cabira 
V civitatem, quo ingentes copias ex omni regno adduxerat 
Mithridates , cum XXX millia lectissima regis a quin- 
que millibus Romanorum vastata essent, Mithridates 
fugatus est, et castra eius direpta. Armenia quoque 
minor, quam tenuerat, eidem sublata est. Susceptus 
tamen est Mithridates post fugam a Tigrane,. Armeniae 
rege, qui tunc ingenti gloria imperabat, Persas saepe 
vicerat, Mesopotamiam occupaverat, et Syriam, et Phoe- 
nices partem. 

Cap. IX. Ergo Lucullus, repetens hostem fugatum, 
etiam regnum Tigranis, qui Armeniis imperabat, in- 
gressus est: [a. u. 683.] Tigranocerta, civitatem Arza- 
nenae nobilissimam regni Armeniaci, cepit: ipsum 
regem cum sexcentis millibus clibanariorum, et centum 
millibus sagittariorum et armatorum venientem , XVII 

millia militum habens, ita vicit, ut magnam partem 
Armeniorum deleverit; Inde Nisibin profectus , eam 
quoque civitatem cum regis fratre cepit, [a, u. 684.] Sed 
hi, quos in Ponto Lucullus reliquerat, cum exercitus 
parte , ut regiones victas etiam Romanorum tuerentur, 
negligenter se et avare agentes , occasionem iterum Mi- 
thridati in Pontum irrumpendi dederunt, atque ita hel- 
cium renovatum est. Lucullo paranti, capta Nisibi, contra 
Persas expeditionem, successor est missus, [a. u. 685.] 

Gap. X. (VIII.) Alter autem Lucullus, qui Mace- 
doniam administrabat , Bessis phimus Romanorum in- 
tulit bellum, atque eos ingenti proelio in Haemo monte 
superavit: oppidum Uscudamam, quod Bessi habita- 
bant, eodem die, quo aggressus est, vicit; Cabylen 
cepit ; usque Danubium penetravit. Inde multas supra 
Pontum positas civitates aggressus est. Illic Apolloniam 
evertit; Calatin, Parthenopolin, -Tomos, Histrum, Bur- 
ziaonem cepit, belloque confecto, Romam rediit. Ambo 
tamen triumphaverunt: Lucullus, qui contra Mithrida- 
ten pugnaverat, maiori gloria, cum tantorum regnorum 
victor redisset. 

Gap. XI. (IX.) Confecto bello Macedonico, manente 
Mithridatico, quod, recedente Lucullo, rex collectis 
auxiliis reparaverat, bellum Creticum ortum est. 
[a. u. 68 3.] Ad id missus Caecilius Metellus, ingentibus 
proeliis intra triennium omnem provinciam cepit, ap- 
pellatusque est Cre/aicws, atque ex ea insula triumphavit. 
Quo tempore Libya quoque Romano imperio per testa- 
mentum Apionis, qui rex eius fuerat, accessit; [a. u. 
656.] in qua inclutae civitates erant, Berenice, Ptolemais 
et Cvrene. 

Cap. XII. (X.) Dum haec geruntur, Piratae 
omnia maria infestabant ita, ut Romanis, toto orbe 

victoribus, sola navigatio tuta non esset. Quare id 
bellum Gn. Pompeio decretum est; [a. u. 685 «] quod 
intra paucos menses, ingenti et felicitate et celeritate 
confecit. Mox ei delatum bellum etiam contra regem 
Mithridaten et Tigranen: [a. u. 686.] quo suscepto, 
Mithridatea in Armenia minore nocturno proelio vicit, 
castra diripuit: quadraginta millibus eius occisis, vi- 
ginti tantum de exercitu suo perdidit , et duos centurio- 
nes. Mithridates cum uxore fugit et duobus comitibus. 
Neque multo post,* cum in suos saeviret, Pharnacis, 
filii sui, apud milites seditione, ad mortem coactus, 
venenum hausit, [a. u. 688.] Hunc finem habuit Mi- 
thridates. Periit autem apud Bosporum, vir ingentis 
industriae consiliique. Regnavit annis sexaginta, vixit 
septuaginta duobus; contra Romanos bellum habuit 
annis quadraginta. 

Cap. XIII. (XI.) Tigrani deinde Pompeius bellum 
intulit, [a. u. 686.] Ille se ei dedit, et in castra Pompeii 
sexto decimo mil iario ab Artaxata venit, ac diadema 
suum, cum procubuisset ad genua Pompeii, in manibus 
ipsi collocavit; quod ei Pompeius reposuit, honorifice- 
que eum habitum, regni tamen parte multavij, et grandi 
pecunia. Ademta est ei Syria, Phoenice, Sophene: 
sex millia praeterea talentorum argenti, quae populo 
Romano daret , quia bellum sine causa Romanis com- 
. movisset. ' 

• Cap. XIV. Pompeius mox etiam Albanis bellum 
intulit, et eorum regem Oroden ter vicit; postremo per 
epistolas et munera rogatus , veniam ei ac pacem dedit. 
Iberiae quoque regem Artocen vicit acie, et in deditio- 
nem accepit. Armeniam minorem Deiotaro, Galatiae 
regi, donavit, quia socius belli Mithridatici fuerat. 
Attalo et Pylaemeni Paphlagoniam reddidit; Aristar- 

chum Colchis regem imposuit. Mox Ituraeos et Arabas 
vicit; et cum venisset in Syriam, Seleuciam* vicinam 
Antiochiae civitatem, libertate donavit, quod re 
Tigranem non recepisset. Antiochensibus obsides 
didit: aliquantum agrorum Daphnensibus dedit, ..quo. 
lucus ibi spatiosior fieret, delectatus amoenitate loci, et 
aquarum abundantia. Inde ad Iudaeam transgressus, 

[a. u. 689.1 Hierosolyma, caput gentis, tertio mense 
cepit, duodecim millibus Iudaeorum occisis , ceteris m 
fidem acceptis. His gestis, in Asiam se recepit et finem 'f 
antiquissimo bello dedit. 

Cap.*XV. (XII.) M. Tullio Cicerone oratore et CA 
Antonio Coss. anno ab urbe condita DCLXXXIX L. 
Sergius Catilina, nobilissimi generis vir, sed ingenii 
pravissimi , ad delendam patriam coniuravit cum qui- 
busdam, claris quidem, sed audacibus viris. A Cicerone : 
urbe expulsus est: socii eius deprehensi, in carcero, 
strangulati sunt. Ab Antonio , altero consule , Catilin%£ 
ipse proelio victus est et interfectus, [a. u. 690.] 

Gap. XVI. (XIII.) Sexcentesimo nonagesimo anno 
ab urbe condita D. Iunio Silano et L. Murena Coss. 
Metellus de Creta triumphavit ; Pompeius de bello { 
Piratico et Mithridatico. [a. u. 691.] Nulla unquam 
pompa triumphi similis fuit. Ducti sunt ante eius cur- 
rum filii Mithridatis, filius Tigranis, et Aristobulus, 
rex Iudaeorum : praelata est ingens pecunia, auri atque 
argenti infinitum. Hoc tempore nullum per orbem 
terrarum grave bellum erat. , 

Cap. XVII. (XIV.) Anno urbis conditae DCXCIII. 

C. Iulius Caesar , qui postea imperavit, cum L. Bibulo 
consul est factus. Decreta est ei Gallia et Illyricum* > 
cum legionibus decem. Is primo vicit Helvetios, qui 
nunc Sequani appellantur. Deinde vincendo per bella ' 

gravissima usque ad Oceanum Britannicum processit. 
Domuit autem annis novem fere omnem Galliam , quae 
inter Alpes, flumen Rhodanum, Rhenum et Oceanum 
est , et circuitu patet ad bis et tricies centena millia pas- 
suum. Britannis mox bellum intulit, [a. u. 698.] quibus 
ante eum ne nomen quidem Romanorum cognitum 
erat; et eos quoque victos, obsidibus acceptis, stipen- 
diarios fecit. Galliae autem tributi nomine annuum 
imperavit sestertium quadringenties, Germanosque 
trans Rhenum aggressus, immanissimis proeliis vicit. 
Inter tot successus ter male pugnavit: apud Arvernos 
semel praesens, et absens in Germania bis. Nam legati 
eius duo, Titurius et Aurunculeius, per insidias caesi 
sunt. 

Cap. XVIII. (XV.) Circa eadem tempora, anno 
urbis conditae DCXCVII, M. Licinius Crassus, collega 
Cn. PompeiiMagni in consulatu secundo, contra Parthos 
missus est, et cum circa Carras contra omina et auspicia 
dimicasset, [a. u. 699.] a Surena, Orodis regis duce, 
victus, ad postremum interfectus est cum filio, claris- 
simo et praestantissimo iuvene. Reliquiae exercitus 
per C. Cassium quaestorem servatae sunt, qui singulari 
animo perditas res tanta virtute restituit , ut Persas , re- 
diens trans Euphratem, crebris proeliis vinceret. 

Cap. XIX. (XVI.) Hinc iam bellum civile successit 
exsecrandum et lacrymabile, quo, praeter calamitates, 
quae in proeliis acciderunt, etiam Populi Romani fortuna 
mutata est. Caesar enim, rediens ex Gallia victor, 
coepit poscere alterum consulatum, atque ita, ut sine 
dubietate ei aliqua deferretur. Contradictum est a 
Marcello Cos., a Bibulo, a Pompeio, a Catone, iussusque 
dimissis exercitibus ad urbem redire, [a. u.703.] Propter 
quam iniuriam ab Arimino, ubi milites congregatos 

habebat , adversura patriam cum exercitu venit. Con- 
sules cum Pompeio, senatusque omnis atque universa 
nobilitas ex urbe fugit, et in Graeciam transiit; apud 
Epirum, Macedoniam, Achaiam, Pompeio duce, senatus 
contra Caesarem bellum paravit. * 

Cap. XX. Caesar, vacuam urbem ingressus, dicta- 
torem se fecit, [a. u. 703.] Inde Ilispanias petiit. .Ibi 
Pompeii exercitus validissimos et fortissimos cum tribus 
ducibus, L. Afranio, M. Petreio, M. Varrone, superavit. 
Inde regressus, in Graeciam transiit, adversum Pom-* 
peium dimicavit. Primo proelio victus est et fugatus ; 
evasit tamen , quia nocte interveniente Pompeius sequi 
noluit; dixitque Caesar, nec Pompeium scire vincere, 
et illo tantum die se potuisse superari. Deinde in Thes- 
salia apud Palaeopharsalum, productis utrimque ingen- 
tibus copiis , dimicaverunt. Pompeii acies habuit XL 
millia peditum , equites in sinistro cornu sexcentos , in 
dextro quingentos; praeterea totius Orientis auxilia, 
totam nobilitatem, innumeros senatores, praetorios, 
consulares , et qui magnorum iam populorum victores 
fuissent. Caesar in acie sua habuit peditum non integra 
XXX millia, equites mille. 

Cap. XXI. Nunquam adhuc Romanae copiae in 
unum neque maiores , neque melioribus ducibus , con- 
venerant, totum terrarum orbem facile subacturae, si 
contra barbaros ducerentur. Pugnatum tamen est in- 
genti contentione, victusque ad postremum Pompeius, 
et castra eius direpta sunt. Ipse fugatus Alexandriam 
petiit, ut a rege Aegypti, cui tutor a senatu datus fuerat 
propter iuvenilem eius aetatem, acciperet auxilia; qui 
fortunam magis, quam amicitiam secutus, occidit 
Pompeium; caput eius et anulum Caesari misit, [a. 
u. 704.] Quo conspecto, Caesar etiam lacrimas fudisse 


LIBER VI. 


51 

dicitur , tanti viri iutuens caput , et generi quon- 
dam sui. 

Gap. XXII. (XVII.) Mox Caesar Alexandriam venit. 
Ipsi quoquo Ptolemaeus parare voluit insidias ; qua 
causa regi bellum illatum est. Victus in Nilo periit, 
inventumque est corpus eius cum lorica aurea. Caesar 
Alexandria potitus, regnum Cleopatrae dedit, Ptolemaei 
sorori , cum qua consuetudinem stupri habuerat. Re- 
diens inde Caesar Pharnacem, Mithridatis Magni filium, 
qui Pompeio in auxilium apud Thessaliam fuerat, 
rebellantem in Ponto, atque multas populi Romani pro- 
vincias occupantem, vicit acie ; postea ad mortem coegit. 
[a. D. 705.] 

Cap. XXIII. (XVIII.) Inde Romam regressus, ter- 
tio se consulem fecit cum M. Aemilio Lepido, [a. u. 706.] 
qui ei dictatori magister equitum ante annum fuerat. 
Inde in Africam profectus est, ubi infinita nobilitas cum 
Iuba, Mauritaniae rege, bellum reparaverat. Duces 
autem Romani erant P. Cornelius Scipio, ex genere 
antiquissimo Scipionis Africani : (hic etiam socer Pom- 
peii Magni fuerat) M. Petreius, Q. Varus, M. Porcius 
Cato, L. Cornelius Faustus, Sullae dictatoris filius. 
Contra hos, commisso proelio, post multas dimicationes 
victor fuit Caesar. Cato, Scipio, *Petreius, Iuba, ipsi se 
occiderunt. Faustus , Pompeii gener, a Caesare inter- 
fectus est. 

Cap. XXIV. (XIX.) Post annum [a. o. 707.] Caesar 
Romam regressus , quarto se consulem fecit , et statim 
ad Ilispanias est profectus; ubi Pompeii filii, Cnaeus et 
Sextus, ingens bellum reparaverant. Multa proelia 
fuerunt; ultimum apud Mundam civitatem, in quo 
adeo Caesar paene victus est , ut , fugientibus suis , se 
voluerit occidere, ne post tantam rei militaris gloriam, 

in potestatem adolescentium , natus annos sex et quin- 
quaginta, veniret. Denique reparatis suis vicit; ex 
Pompeii filiis maior occisus est, minor fugit. 

Cap. XXV. (XX.) Inde Caesar, bellis civilibus 
toto orbe compositis, Romam rediit; agere insolentius 
coepit, et contra consuetudinem Romanae libertatis. 
Cum ergo et honores ex sua voluntate praestaret, qui a 
populo ante deferebantur, neo Senatui ad se venienti 
assurgeret, aliaque regia ac paene tyrannica faceret, 
ooniuratum est in eum a LX vel amplius senatoribus 
equitibusque Romanis. Praecipui fuerunt inter coniu- 
ratos duo Bruti , ex eo genere Bruti , qui primus Romae 
consul fuerat et reges expulerat ; C . Cassius et Sefvilius 
Casca. Ergo Caesar, cum senatus die inter ceteros 
venisset ad curiam , XXIII vulneribus confossus est. 
[a. U. 708.] \ 

LIBER SEPTIMUS. 


Aro, Cap. i. Interfecto Iulio Caesare bella civilia instau- 
rantor, rem publicam turbante Antonio. 2. Antonius fugatus 
confugit ad Lepidum, cuius opera Octaviano, alterius partis 
duci, reconciliatur. Illorum triumviratus. 3. Bellum a Bruto 
ct Cassio, Caesaris percussoribus, motum , iliorumque caedes. 
Divisio rei publicae inter Antonium et Octavianum. Antonii 
frater, Lucius, novus civilis belli auctor, opprimitur. 4. Bellum 
cum Sexto Pompeio pace componitur. 5. Agrippa in Aquitania 
res prospere gerit. Ventidius Bassus de Parthis, qui in Syriam 

irruperant, victis triumphum agit. 6. Sext. Pompeius, rapta 
pace, hellum instaurat, et victus interficitur. Antonius Cleopa* 
tram, Aegypti reginam, in matrimonium ducit, et vanam in 
Parthos expeditionem suscipit. 7. Bellum inter Octavianum 
et Antonium, et huius poBt pugnam infelicem apud Actium 
cum Cleopatra interitus. Aegyptus Romano imperio adiicitur. 
8. Octavianus, Augusti nomine accepto, inde solus rempublicam 
ohtinet et egregie moderatur. 9. 10. Augusti bella, victoriae, 
vita, mores, auetoque Romano imperio obitus. 11. Tiberius, 
Augusti successor, post vitam pessime actam cum summo 
omnium gaudio moritur. 12. Caligula, sceleratus princeps, 
bello contra Germanos ignave gesto, occiditur. 13. Claudius, 
parum sibi in vitae moderatione constans, Britanniam devincit. 
14. Nfcronis luxuria , libido et crudelitas praeter alia crimina 
memorantur. Britannia paene amittitur , Armenia Parthis 
eripitur; Pontus tamen Polemoniacus et Alpes Cottiae Romano 
imperio accedunt. 15. Nero omnibus exsecrabilis hostisque a 
senatu iudicatus ipse se interficit. 16. Galba, senex, poBt breve 
imperium occiditur. 17. Otho, cum a Vitellio, imperii aemulo, 
urgeretur, ad evitandam belli civilis calamitatem voluntaria 
morte obit. 18. Vitellius, Neronis imitator, ingluvie maxime 
notabilis, ignominiose perit. 19. 20. Vespasiani virtutes et res 
in bellis gestae, quibuB Romano imperio accesserunt Vecta 
insula, factaeque provinciae Achaia, Lycia, Rhodus, Samus, 
Thracia, Cilicia, Commagene. 21. 22. Titi, principis optimi, 

laetissimum imperium. 23. Domitianus, diversis morihus foe- 

«•% _ _ 

dus, contra Sarmatas, Cattos et Dacos bella gerit et triumphos 
multis calamitatibus redemtos agit; cum Romae multa opera 
fecisset, oh scelera interficitur. 

m . — — — mmm — — wmm <«* 

Cap. I. Anno Urbis septingentesimo fere ac nono, 
interfecto Caesare, bella civilia reparata sunt. Percus- 
soribus enim Caesaris senatus favebat. Antonius Cos. 
partium Caesaris , civilibus bellis opprimere eos cona- 


Digitized by Google 


EUTROPII 


54 

batur. [a.tt.708.] Ergo turbata republica multa Antonius 
scelera committens, a senatu boslis iudicatus est. Missi 
ad eum persequendum duo Coss. Pansa et Hirtius,' 
[a. u. 709.] et Octavianus adolescens, annos X et VIII 
natus , Caesaris nepos , quem ille testamento heredem 
reliquerat, et nomen suum ferre iusserat. Hic est, qui 
postea Augustus est dictus, et rerum politus. Quare 
profecti contra Antonium tres duces, vicerunt eum. 
Evenit tamen, ut victores Coss. ambo morerentur. 
Quare tres exercitus uni Caesari Augusto paruerunt. 

Cap. II. Fugatus Antonius, amisso exercitu, con- 
fugit ad Lepidum, qui Caesaris magister equitum fue- 
rat, et tunc copias militum grandes habebat; a quo 
susceptus est. Mox Lepido operam dante, Caesar cum 
Antonio pacem fecit, et quasi vindicaturus patris sui 
mortem , a quo per testamentum fuerat adoptatus , Ro- 
mam cum exercitu profectus, extorsit, ut sibi XX anno 
consulatus daretur. Senatum proscripsit, cum Antonio 
et Lepido, et rempublicam armis tenere coepit. Per 
hos etiam Cicero orator occisus est, multique alii 
nobiles. 

Cap. III. (U.) Interea Brutus et Cassius, interfecto- 
res Caesaris, ingens bellum moverunt: [a. u. 7 io.] 
erant enim per Macedoniam et Orientem multi exercitus, 
quos occupaverant. Profecti igitur contra eos Caesar 
Octavianus Augustus et M. Antonius (remanserat enim 
ad defendendam Italiam Lepidus) apud Philippos , Ma- 
cedoniae urbem, contra eos pugnaverunt. Primo proelio 
victi sunt Antonius et Caesar; periit tamen dux nobili- 
tatis Cassius : secundo Brutum et infinitam nobilitatem, 
quae cum illis bellum gesserat, victam interfecerunt. 
Ac sic inter eos divisa est respublica , ut Augustus Hi- 
spanias, Gallias et Italiam teneret: Antonius Asiam, 

Pontum, Orientem. Sed in Italia L. Antonius Cos. 
[a. u. 711.] bellum civile commovit, frater eius, qui 
cum Caesare contra Brutum Cassiumque dimicaverat. 
Is apud Perusiam, Tusciae civitatem, victus et captus 
est, neque occisus, [a. u. 712.] 

Cap. IV. (III.) Interim a Sexto Pompeio, Cn. Pom- 
peii Magni filio, [a. u. 712.] ingens bellum in Sicilia 
commotum est , his , qui superfuerant ex partibus Bruti 
Cassiique, ad eum confluentibus. Bellatum per Caesa- 
rem Aumistum Octavianum et M. Antonium adversus 

O # / 

Sextum Pompeium. Pax postremo convenit, [a. u. 713.] 
Cap. V. Eo tempore M. Agrippa in Aquitania rem 
prospere gessit; [a. u. 715.] et L. Ventidius. Bassus 
irrumpentes in Syriam Persas tribus proeliis vicit, [a.u. 
713.] Pacorum, regis Orodis filium, interfecit eo ipso 
- die , quo olim Orodes , Persarum rex , per ducem Sure- 
nam, Crassum occiderat. Hic primus de Parthis iustis- 
simum triumphum Romae egit. 

Cap. VI. Interim Pompeius pacem rupit, [a. u. 714.] 
et navali proelio victus, fugiens ad Asiam, interfectus 
est. (IV.) Antonius, qui Asiam Orientem que tenebat, 
repudiata sorore Caesaris Augusti Octaviani, Cleopa- 
tram , reginam Aegypti, duxit uxorem. Contra Persas 
ipse etiam pugnavit; [a. u. 716.] primis eos proeliis 
vicit; regrediens tamen fame et pestilentia laboravit. 
Et cum instarent Parthi fugienti, ipse pro victo recessit. 

Cap. VIL Hic quoque ingens bellum civile com- 
movit, [a. u. 720.] cogente uxore Cleopatra, regina 
Aegypti, dum cupiditate muliebri optat etiam in urbe 
regnare. Victus est ab Augusto navali pugna clara et 
illustri apud Actium , [a. u. 721 .] qui locus in Epiro est, 
ex qua fugit in Aegyptum ; -et desperatis rebus , cum 
omnes ad Augustum transirent, ipsese interemit : Cleo- 

patra sibi aspidem admisit, et veneno eius exstincta est. 
Aegyptus per Octavianuln Augustum imperio Romano 
adiecta est, praepositusque ei Cn. Cornelius Gallus. 
Hunc primum Aegyptus Romanum iudicem habuit. 

Cap. VIII. Ita bellis toto orbe confectis, Octavia- 
nus Augustus Romam rediit, XII anno, quam Cos. 
fuerat, [a. u. 723.] Ex eo rempublicam per quadraginta 
et quatuor annos solus obtinuit. Ante enim XII annis 
cum Antonio et Lepido tenuerat. Ita ab initio princi- 
' patus eius usque ad finem LVI anni fuere. (V.) Obiit 
autem LXXVI anno, [a. u. 765.] morte communi, in op- 
pido Campaniae Atella ; Romae in campo Martio sepul- 
tus est: vir, qui non immerito ex maxima parte deo 
similis est putatus. Neque enim facile ullus eo aut in 
bellis felicior fuit, aut in pace moderatior. XLIV annis, 
quibus solus gessit imperium, civilissime vixit: in 
cunctos liberalissimus, in amicos fidissimus ; quos tan- 
tis evexit honoribus, ut paene aequaret fastigio suo. 

Cap. IX. Nullo tempore res Romana magis floruit. 
Nam exceptis civilibus bellis, in quibus invictus fuit, 
Romano adiecit imperio Aegyptum , Cantabriam , Dal- 
matiam, saepe ante victam, sed penitus tunc subactam, 
Pannoniam, Aquitaniam, Illyricum, Raetiam, Vindeli- 
cos, et Salassos in Alpibus; omnes Ponti maritimas 
civitates i in bis nobilissimas Bosporum et Pantica- 
paeon. Vicit autem proeliis Dacos ; Germanorum in- 
gentes copias cecidit; ipsos quoque trans Albim fluvium 
submovit, qui iu barbarico longe ultra Rhenum est. 
Hoc tamen bellum per Drusum privignum suum admi- 
nistravit, sicut per Tiberium, privignum alterum, Pan- 
nonicum, quo bello XL millia captivorum ex Germania 
transtulit, et supra ripam Rheni in Gallia collocavit. 
Armeniam a Parthis recepit: obsides, (quod nulli antea), 

Persae ei dederunt: reddiderunt etiam 
quae Crasso victo ademerant. 

signa Romana, 


Cap. X. Scythae et Indi, quibus antea Romanorum 
nomen incognitum fuerat, munera et legatos ad eum 
miserunt. Galatia quoque sub hoc provincia facta est 
cum antea regnum fuisset; primusque eam M. Lollius 
pro praetore administravit. Tanto autem amore etiam 
apud barbaros fuit, ut reges, populi Romani amici, in 
honorem eius conderent civitates, quas Caesareas nomi- • ' 
narent; sicut in Mauritania a regeluba.et in Palaestina 
quae nunc urbs est clarissima. Multi autem re^es ex 
regnis suis venerunt, ut ei obsequerentur: et habitu 
Romano, togati scilicet, ad vehiculum vel equum ipsius 
cucurrerunt. Moriens Divus appellatus est. Rempu- 
bhcam beatissimam Tiberio successori reliquit - Tp c n 
14 ] qui privignus ei, mox gener, postremo adoptione 


. C* AP * ^T* (VI ■) Tiberius ingenti socordia impe- 
ra™ gessit , gravi crudelitate, scelesta avaritia, turpi 
libidine. Nam nusquam ipse pugnavit: bella per le- 
gatos suos gessit: quosdam reges , per blanditias ad se 
evocatos, nunquam remisit, in quibus Archelaum Cap- 
padocem, cuius etiam regnum in provinciae formam 
redegit, et maximam civitatem appellari nomine suo 
lussit, quae nunc Caesarea dicitur, cum Mazaca antea 
vocaretur. Hic tertio et vigesimo imperii anno , aetatis 
septuagesimo octavo, ingenti omnium gaudio mortuus 
est in Campania, [p. c. n. 37 .] 

>Cap. XII (VII.) Successit ei Caius Caesar, 
cognomento Caligula, Drusi, privigni Augusti, et 
ipsius Tiberii nepos ; sceleratissimus, ac funestissimus, 
et qui etiam Tiberii dedecora purgaverit. Bellum contra ' 
Germanos suscepit; et ingressus Sueviam, nihil strenue 

fecit. Stupra sororibus intulit; ex tina etiam filiam 
agnovit. Cum adversum cunctos ingenti avaritia, libi- 
dine, crudelitate saeviret, interfectus in palatio est anno 
aetatis XXIX, imperii III, mense X, dieque VIII. 

Cap. XIII. (VIII.) Post hunc Claudius fuit, pa- 
truus Caligulae, Drusi, qui apud Mogontiacum monu- 
mentum habet, filius; cuius et Caligula nepos erat.' 
Hic medie imperavit, multa gerens tranquille atque 
moderate, quaedam crudeliter et insulse. Britanniae 
bellum intulit, quam nullus Romanorum post Iulium 
Caesarem attigerat, eaque devicta per Cn. Sentium et A. 
PJautium , [p. c. n. 43.] illustres et nobiles viros , trium- 
phum celebrem egit. Quasdam insulas etiam , ultra 
Britanniam in Oceano positas, Romano imperio addidit, 
quae appellantur Orcades, filioque suo Britannici nomen 
imposuit. Tam civilis autem circa quosdam amicos 
exstitit, ut etiam Plautium, nobilem virum, qui in 
expeditione Britannica multa egregie fecerat, trium- 
phantem ipse prosequeretur, et conscendenti Capitolium 
laevus incederet. Is vixit annos IV etLX, imperavit 5 
XIV. Post mortem consecratus est divusque appellatus, 
[p. C. N. 54.] 

Cap. XIV. (IX.) Successit huic Nero, Caligulae, 
avunculo suo, simillimus, qui imperium Romanum et 
deformavit et deminuit : inusitatae luxuriae sumtuum- 
que, ut qui exemplo Caii Caligulae calidis et frigidis 
lavaret unguentis, retibus aureis piscaretur, quae blatti- 
nis funibus extrahebat. Infinitam partem senatus inter- 
fecit; bonis omnibus hostis* fuit. Ad postremum se 
tanto dedecore prostituit, ut et saltaret et cantaret in 
scena, citharoedico habitu vel tragico. Parricidia multa 
commisit , fratre , uxore, matre interfectis. Urbem Ro- 
mam incendit, ut spectaculi eius imaginem cerneret, 

quali olim Troia capta arserat, [p. c. n. 64.] In re mili- 
tari nihil omnino ausus* Britanniam paene amisit. Nam 
duo sub hoc nobilissima oppida capta illic atque eversa 
sunt: Armeniam Parthi sustulerunt, legionesque Ro- 
manas sub iugum miserunt. Duae tamen provin- 
ciae sub eo factae sunt, Pontus Polemoniacus, con- 
cedente rege Polemone, et Alpes Cottiae , Cottio rege 
defuncto. ' 

Cap. XV. Per haec Romano orbi exsecrabilis, ab 
omnibus simul destitutus , et a senatu hostis iudicatus, 
cum quaereretur ad poenam , (quae poena erat talis , ut 
nudus per publicum ductus, furca capiti eius inserta, 
virgis usque ad mortem caederetur, atque ita praecipi- 
taretur de saxo) e palatio fugit, et in suburbano se liberti 
sui, quod inter Salariam et Nomentanam viam ad quar- 
tum urbis milliarium, interfecit. Aedificavit Romae 
thermas , quae ante Neronianae dictae, nunc Alexandri- 
nae appellantur. Obiit trigesimo et altero aetatis anno, 
[p. c. n. 68.] imperii quarto decimo, atque in eo omnis 
familia Augusti consumta est. 

Cap. XVI. (X.) Huic Servius Galba suocessit, 
antiquissimae nobilitatis senator, cum septuagesimum 
et tertium annum ageret aetatis. Ab Hispanis et Gallis 
imperator electus, mox ab universo exercitu libenter 
acceptus. Nam privata eius vita insignis fuerat mili- 
taribus et civilibus rebus; saepe consul, saepe pro 
consule, frequenter dux in gravissimis bellis. Huius 
breve imperium fuit, et quod bona haberet exordia, nisi 
aA severitatem propensior videretur. Insidiis tamen 
Othonis ocoisus est, imperii mense septimo; iugulatus 
in Joro Romae, sepu Itusque in hortis suis, qui sunt 
Aurelia via non longe ab urbe Roma. [p. c. Ni 69.] 


/ 


60 ' EUTROPII 

Gap. XVII. (XI.) Otho, occiso Gdlba, invasit im- 
perium, materno genere nobilior, quam paterno, neutro 
tamen obscuro": in privata vita mollis, et Neronis fami- 
liaris : in imperio documentum sui non potuit osten- 
dere. Nam cum iisdem temporibus, quibus Otho 
Galbam occiderat, etiam Vitellius factus esset a Ger- 
manicianis exercitibus imperator, bello contra eum 
suscepto, cum apud Betriacum in Italia levi proelio 
victus esset, ingentes tamen copias ad bellum haberet, 
sponte semetipsum occidit, petentibus militibus, ne tam 
cito de belli desperaret eventu , cum tanti se non esse 
dixisset, ut propter eum civile bellum commoveretur. 

. Voluntaria morte obiit, trigesimo et octavo aetatis anno, 
- nonagesimo et quinto imperii die; [p. c. n. 69.] 
r Gap. XVIII. (XII.) Dein Vitellius imperio po- 
* tittts est, familia honorata magis, quam nobili. Nam 
pater pius non admodum clare natus , tres tamen ordi- 
narios gesserat consulatus. Hio cum multo dedecore 
imperavit, et gravi saevitia notabilis, praecipue ingluvie 
et voracitate: quippe cum de die saepe quarto vel quinte 
feratur epulatus. Notissima certe coena memoriae 
mandata est , quam^ei Vitellius frater exhibuit ; in qua, 
super ceteros sumtus, duo millia piscium, septem avium 
millia apposita traduntur. Hic cum Neroni similis esse 
vellet , atque id adeo prae se ferret , ut etiam exsequias 
Neronis, quae humiliter sepultae fuerant, honoraret, a 
Vespasiani ducibus occisus est, interfecto prius Sabino, 
Vespasiani imperatoris fiatre, quem cum Capitolio in- 
cendit. Interfectus autem est , et cum magno dedecore 
tractus per urbem Romam publice , nudus , erecta coma 
et capite, subiecto ad mentum gladio, stercore in vultum 
et pectus ab omnibus obviis appetitus ; postremo iugu- 
latus , et in Tiberim deiectus , etiam communi caruit 

sepultura, [p. c.n.69.] Periit autem aetatis anno septimo 
et quinquagesimo, imperii mense VIII et die uno. 

Cap. XIX. (XIII.) Vespasianus huic successit, 
factus apud Palaestinam imperator; princeps obscure 
quidem natus, [p. c. n. 43.J sed optimis comparandus; 
privata vita illustris , ut qui a Claudio in Germaniam, 
deinde in Britanniam missus , tricies et bis cum hoste 
conflixerit, duas validissimas gentes, XX oppida, insu- 
lam Vectam , Britanniae proximam , imperio Romano 
adiecerit. Romae se in imperio moderatissime gessit: 
pecuniae tantum avidior fuit, ita ut eam nulli iniuste 
auferret; quam cum omni diligentiae provisione colli- 
geret, tamen studiosissime largiebatur, praecipue indi- 
gentibus. Nec facile ante eum cuiusquam principis 
vel maior est liberalitas comperta , vel iustior. Placi- 
dissimae lenitatis, ut qui maiestatis quoque contra se 
reos non facile puniret ultra exsilii poenam. Sub hoc 
Iudaea Romano accessit imperio; et Hierosolyma, quae 
fuit urbs nobilissima Palaestinae, [p. c. n. 70.] Achaiam, 
Lyciam, Rhodum, Byzantium, Samum, quae liberae 
ante hoc tempus fuerant: item Thraciam, Ciliciam, 
Commagenen, quae sub regibus amicis egerant, in pro- 
vinciarum formam redegit. 

Cap. XX. Offensarum et inimicitiarum immemor 
fuit: convicia a causidicis et philosophis in se dicta, 
leniter tulit: diligens tamen coercitor disciplinae mili- 
taris. Hic cum Tito filio de Hierosolymis triumphavit. 
Per haec cum senatui et populo, postremo cunctis ama- 
bilis ac iucundus esset , profluvio ventris exstinctus est 
in villa propria , circa Sabinos , annum aetatis agens 
sexagesimum nonum, imperii nonum et diem septi- 
mum : atque inter divos relatus est. Genituram filio- 
rum ita cognitam habuit, ut, cum multae contra eum 

eoniurationes fierent, quas patefactas ingenti dissimula- 
tione contemsit , in senatu dixerit , aut filios sibi succes- 
suros, aut neminem. 

Cap. XXL (XIV.) Huic Tuos filius successit, 
[p. c. n. 78.] qui et ipse Vespasianus est dictus; vir 
omnium virtutum genere mirabilis adeo, ut amor et 
deliciae humani generis diceretur. Facundissimus, bel- 
licosissimus , moderatissimus : causas latine egit ; poe- 
mata et tragoedias graece composuit. In oppugnatione 
Hierosolymorum, sub patre militans XII propugnatores 
XII sagittarum ictibus confixit. Romae tantae civilita- 
tis in imperio fuit, ut nullum omnino, puniret: con- 
victos adversum sese coniurationis ita dimiserit, ut in 
eadem familiaritate, qua antea, habuerit. Facilitatis 
et liberalitatis tantae fuit, ut, cum nulli quidquam nega- 
ret, et ab amicis reprehenderetur, responderit, nullum 
tristem debere ab imperatore discedere ; praeterea, cum 
quodam die in coena recordatus fuisset, nihil se illo die 
cuiquam praestitisse, dixerit: amici, hodie diem perdidi. 
Hic Romae amphitheatrum aedificavit, et quinque millia 
ferarum in dedicatione eius occidit. 

Cap. XXII. Per haec inusitato favore dilectus, 
morbo periit in ea, qua pater, villa, [p. c. n. 81.] post 
biennium , menses octo , dies XX, quam imperator erat 
factus , aetatis anno altero et quadragesimo. Tantus 
luctus eo mortuo publicus fuit, ut omnes tanquam in 
propria doluerint orbitate. Senatus, obitu ipsius circa 
vesperam nuntiato , nocte irrupit in curiam , et tantas ei 
mortuo laudes gratiasque congessit, quantas nec vivo 
unquam egerat, nec praesenti. Inter divos relatus est. 

Cap. XXIII. (XV.) Domitianus mox accepit im- 
perium, frater ipsius iunior: Neroni, aut Caligulae, aut 
Tiberio similior, quam patri, vel fratri suo. Primis 

tamen annis moderatus in imperio fuit, mox ad ingentia 
vitia progressus, libidinis, iracundiae, crudelitatis, 
avaritiae, tantum in se odii concitavit, ut merita et patris 
et fratris aboleret. Interfecit nobilissimos ex senatu: 
dominum se et deum primus appellari iussit: nullam 
sibi nisi auream et argenteam statuam in Capitolio poni 
passus est: consobrinos suos interfecit: superbia quo- 
que in eo exsecrabilis fuit. Expeditiones quatuor ha- 
buit: unam adversum Sarmatas; alteram adversum 
Cattos ; duas adversum Dacos. De Dacis Cattisque 
duplicem triumphum egit: de Sarmatis solam lauream 
usurpavit. Multas tamen calamitates iisdem bellis 
passus est. Nam in Sarmatia legio eius cum duce inter- 
fecta, et a Dacis Oppius Sabinus consularis, et Cornelius 
Fuscus, praefectus praetorio, cum magnis exercitibus 
occisi sunt. Romae quoque multa opera fecit: in his 
Capitolium, et Forum transitorium , Odeum, Divorum 
Porticus, Iseum, Serapeum ac Stadium. Verum cum 
ob scelera universis exosus esse coepisset, interfectus 
est suorum coniuratione in palatio, anno aetatis XLV, 
imperii quinto decimo, [p. c. n. 96.] Funus eius cum 
ingenti dedecore per vespillones exportatum , et ignobi- 
liter est sepultum . 

Arg. Cap. 1 . Nervae aequitas et civilitas. 2 — 5. Traia- 
nus praeclaris virtutibus ornatus fines Komani imperii, subactis 
regionibus populisque pluribus, longe lateque profert. 6. 7. 

Hadrianus, Traiani gloriae invidens, imperii limite» contrahit, 
et paci, literis et aedificationibus studet. 8. Antonini Pii 
virtutes civiles et apud exteros gloria. 9. Hinc duos impera- 
tores habuit respublica, Marco et Lucio Antoninis Veris aequo 
iure regnantibus. 10. Lucii, ingenio parum civili, expeditio con- 
tra Parthos et triumphus inde revectus. 11 — 14. Marci doctrina, 
mores aequi, bella contra Germanos et Marcomannos, quorum 
hoc longe gravissimum triumpho celebrat. 15. Antoninus Com- 
modus, a patre heres regni, addito solemni hinc Caesaris no- 
mine, antea constitutuB, moribus dissimilis, contra Germanos 
feliciter pugnat. 16. Helvius Pertinax, grandaevus iam ad 
imperium evectus, post 80 dies militum seditione perit. 17. 
Salvius Iulianus, iure peritissimus, a Severo victuB post 7 men- 
sium imperium interficitur. 18. 19. SeptimiuB Severus, Afer, 
• moribus saevis, ceterum doctus, Pescennium Nigrum et Clodium 
Albinum, imperii aemulos, opprimit, Parthosque, Arabas et 
Adiabenos vincit, Britanniam etiam invadit. 20. Antonini 
Caracallae, a quo Antoninianae thermae factae sunt, asperitas 
et libido. 21. Opilii Macrini et Diadumeni, filii, breve impe- 
rium , et nulla re memorabile. 22. Aurelii Antonini Helioga- 
bali Yita impura* 23. Aurelius Alexander reportata de Persis 
victoria et disciplinae militaris severitate notus. Sub eo floruit 
Ulpianus ICtus. 

f *- 


Gap. I. Anno octingentesimo et quinquagesimo 
ab urbe condita, [p. c. n. 96.] Vetere et Valente consuli- 
bus, respublica ad prosperrimum statum rediit, bonis 
principibus ingenti felicitate commissa. Domitiano 
enim, exitiabili tyranno, Nerva successit, vir in pri- 
vata vita moderatus et strenuus; nobilitatis mediae. 
Qui senex admodum , operam dante Petronio Secundo, 
praefecto praetorio, item Parthenio, interfectore Domi- 
tiani, imperator factus, aequissimum se et civilissimum 

praebuit. Reipublicae divina / provisione v consuluit, 
Traianum adoptando. Mortuus est Romae post annum 
et quatuor menses imperii sui, ac dies octo, aetatis 
septuagesimo et altero; atque inter divos relatus est. ' 
[p. C.N. 98.] 

Gap. II. Successit ei Ulpius Crinitus Traia- 
nus , natus Italicae in Hispania, familia antiqua magis, 
quam clara. Nam pater eius primum Cos. fuit: im- 
perator autem apud Agrippinam in Galliis factus est. 
Rempublicam ita administravit, ut omnibus principibus 
merito praeferatur. Inusitatae civilitatis et fortitudinis 
fuit. Romani imperii , quod post Augustum defensum 
magis fuerat, quam nobiliter ampliatum, fines longe 
lateque diffudit: urbes trans Rhenum in Germania 
reparavit : Daciam, Decebalo victo, subegit, [p. c. n. 106.] 
provincia trans Danubium facta in his agris, quos nunc 
Thaiphali habent, Victoali etTheruingi. Ea provincia 
decies centena millia passuum in circuitu tenuit. 

Cap. III. Armeniam, quam occupaverant Parthi, 
recepit, [p. c. n. 114.] Parthamasire occiso, qui eam 
tenebat. Albanis regem dedit. Iberorum regem, et 
Sauromatarum, et Bosporanorum, et Arabum, et 
Osdroenorum , et Colchorum in fidem accepit. Cor- 
duenos, Mardos, Medos occupavit, et Anthemusiam, 
magnam Persidis regionem, Seleuciam et Ctesiphontem, 
Babylonem et Messenios vicit ac tenuit: usque ad In- 
diae fines et mare rubrum accessit, atque ibi tres pro- 
vincias fecit, Armeniam, Assyriam, Mesopotamiam, 
cum his gentibus, quae Madenam attingunt. Arabiam 
postea in provinciae formam redegit. In mari rubro 
classem instituit, ut per eam Indiae fines vastaret. 

Cap. IV. Gloriam tamen militarem civilitate et 
moderatione superavit , Romae et per provincias aequa- 

eutrop. F. 


Digitized by Google 



EUTROPII 


66 


lem se omnibus exhibens ; amicos salutandi causa fre- 
quentans , vel aegrotantes , vel , cum festos dies habuis- 
sent, convivia cum iisdem indiscreta vicissim habens; 
saepe in vehiculis eorum sedens; nullum senatorum 
laedens; nihil iniustum ad augendum fiscum agens; 
liberalis in cunctos , publice privatimque ditans omnes 
et honoribus augens, quos vel mediocri familiaritate 
cognovisset; orbem terrarum aedificans; multas im- 
munitates civitatibus tribuens; nihil non tranquillum 
et placidum agens, adeo, ut omni eius aetate unus sena- 
tor damnatus sit, atque is tamen per senatum, ignorante 
Traiano. Ob haec per orbem terrarum Deo proximus, 
nihil non venerationis meruit et vivus et mortuus. 

. Cap. V. Inter alia dicta hoc ipsius fertur egregium. 
Amicis eum culpantibus, quod nimis circa omnes com- 
munis esset, respondit: Talem se imperatorem esse 
privatis, quales esse sibi imperatores privatus optasset. 
Post ingentem igitur gloriam, belli domique quaesitam, 
e Perside rediens, apud Seleuciam Isauriae profluvio 
ventris exstinctus est. Obiit autem aetatis anno LXIII. 
mense nono et die quarto : imperii XIX. mense VI. die 
XV. Inter divos relatus est, solusque omnium intra 
urbem sepultus. Ossa eius , collocata in urna aurea in 

columna sita sunt cuius alti- 


dolatum est , ut usque ad nostram aetatem non aliter in 
senatu principibus acclametur, nisi felicior Au- 
gusto, melior Traiano. Adeo in eo gloria bonitatis 
obtinuit, ut vel assentantibus , vel vere laudantibus 
occasionem magnificentissimi praestet exempli. 

Cap. VI. (III.) Defuncto Traiano, Aelius Ha- 
drianus creatus est princeps ; [p. c. n. 117.] sine aliqua 
quidem voluntate Traiani, sed operam dante Plotina, 

Traiani uxore. Nam eum Traianus , quamquam con- 
sobrinae filium, vivus noluerat adoptare. Natus et ipse 
Italicae in Hispania; qui, Traiani gloriae invidens, 
statim provincias tres reliquit, quas Traianus addiderat; 
et de Assyria , Mesopotamia et Armenia revocavit exer- 
citus, ac finem imperii esse voluit Euphratem. Idem 
de Dacia facere conatum amici deterruerunt, ne multi 
cives Romani barbaris traderentur ; propterea quod 
Traianus , victa Dacia , ex toto orbe Romano infinitas eo 
copias hominum transtulerat , ad agros et urbes colen- . 
das. Dacia enim diuturno bello Decebali viris fuerat 
exhausta. 

Gap. VII. Pacem tamen omni tempore imperii sui 
habuit, semel tantum per praesidem dimicavit ; orbem 
Romanum circumiit; multa aedificavit. Facundissi- 
mus Latino sermone, Graeco eruditissimus fuit; non 
magnam clementiae gloriam habuit ; diligentissimus 
tamen circa aerarium et militum disciplinam. Obiit in 
Campania, maior sexagenario, imperii anno XXI. mense 
X. die XXIX. [p. c. n. 138.] Senatus ei tribuere noluit 
divinos honores : tamen cum successor ipsius Titus 
'Aurelius Fulvius Antoninus hoc vehementer exigeret, 
et universi senatores palam resisterent, tandem obtinuit. 

Cap. VIII. (IV.) Ergo Hadriano successit T. An- 
toninus Fulvius Boionius, idem etiam Pius no- 
minatus ; genere claro , sed non admodum vetero ; vir 
insignis ; et qui merito Numae Pompilio conferatur, ita 
ut Romulo Traianus aequatur. Vixit ingenti honestate 
privatus, maiori, in imperio; nulli acerbus, cunctis 
benignus; in re militari moderata gloria, defendere 
magis provincias, quam amplificare studens; viros 
aequissimos ad administrandam rempublicam quae- 
rens; bonis honorem habens, improbos sine aliqua 

acerbitate detestans: regibus amicis venerabilis non 
minus, quam terribilis, adeo ut barbarorum plurimae 
nationes, depositis armis, ad eum controversias sua^ 
litesque deferrent, sententiaeque eius parerent. Hic 
ante imperium ditissimus, opes quidem omnes suas sti- 
pendiis militum, et circa amicos liberalitatibus minuit; 
verum aerarium opulentum reliquit. Pius propter 
clementiam dictus est. Obiit apud Lorium, villam 
suam, milliario ab urbe XII, vitae anno LXXIII,, im- 
perii XXIII, atque inter divos relatus est, et merito 
consecratus, [p. c. n. 161.1 * 

Cap. IX. (V.) Post hunc imperavit Marcus An- 
toninus Verus, haud dubie nobilissimus; quippe 
cum eius origo paterna a Numa Pompilio , materna a 
Sallentino rege penderet; et cum eo L. Antoninus 
Verus. Tumque primum Romana respublica duobus, 
aequo iure imperium administrantibus, paruit, cum 
usque ad eos singulos semper habuisset Augustos. 

Cap. X. Hi et genere inter se coniuncti fuerunt et 
affinitate. Nam Verus Antoninus M. Antonini filiam 
in matrimonium habuit: M. autem Antoninus gener 
Antonini Pii fuit per uxorem Galeriam Faustinam iu- 
niorem, consobrinam suam. Hi bellum contra Parthos 
gesserunt; qui post victoriam Traiani tunc primum 
rebellaverant. Verus Antoninus ad id profectus est: 
qui Antiochiao et circa Armeniam agens, multa per du- 
ces, et ingentia patravit: Seleuciam, Assyriae urbem 
nobilissimam, cum quadraginta millibus hominum 
cepit: Parthicum triumphum revexit; cum fratre eo- 
demque socero triumphavit, [p. c. n. 169.] Obiit tamen 
in Venetia, cum a Concordia civitate Altinum proficisce- 
retur, et cum fratre in vehiculo sederet, subito sanguine 
ictus, casu morbi, quem Graeci anonbrfeiv vocant. Vir 

ingenii parum civilis; reverentia tamen fratris nihil 
unquam atrox ausus. Cum obisset undecimo imperii 
anno, inter deos relatus est. 

Cap. XI. (VI.) Post eum Marcus Antonihus 
solus rempublicam tenuit, vir, quem mirari facilius 
quis, quam laudare possit, [p. c. n. 172.] A principio 
vitae tranquillissimus, adeo ut in infantia quoquo 
vultum nec ex gaudio, nec ox moerore mutaret. Phi- 
losophiae deditus Stoicae; ipse etiam non solum vitae 
moribus, sed etiam eruditione philosophus : tantae ad- 
mirationis adhuc iuvenis, ut eum successorem paraverit 
Hadrianus relinquere: adoptato tamen Antonino Pio, 
generum esse ei idcirco voluerit, ut hoc ordine ad impe- 
rium perveniret. 

Cap. XII. Institutus est ad philosophiam per Apol- 
lonium Chalcedonium ; ad scientiam literarum Graeca- 
rum per Sextum Chaeronensem , Plutarchi nepotem; 
Latinas autem literas eum Fronto, orator nobilissimus, 
docuit. Hic cum omnibus Romae aequo iure egit, ad 
nullam insolentiam elatus imperii fastigio: liberalitalis 
promtissimae: provincias ingenti benignitate et mode- 
ratione tractavit. Contra Germanos eo principe res 
feliciter gestae sunt. Bellum ipse unum gessit Marco- 
mannicum, sed quantum nulla memoria fuit, adeo ut 
Punicis conferatur. Nam eo gravius est factum , quod 
universi exercitus Romani perierant. Sub hoc enim 
tantus casus pestilentiae fuit, ut post victoriam Persi- 
cam , Romae ac per Italiam provinciasque maxima 
hominum pars, militum omnes fere copiae languore 
defecerint. 

Cap. XIII. Ingenti ergo labore et moderatione, cum 
apud Carnuntum iugi triennio perseverasset , bellum 
Marcomannicum confecit, quod cum his Quadi, Van- 

dali, Sarmatae, Suevi atque omnis barbaria commove- 
rat: mulla hominum millia interfecit, ac, Pannoniis 

servitio liberatis, Romae rursus cum Commodo Anto- 
nino, filio suo, quem iam Caesarem fecerat, triumphavit. 
Ad huius belli usum, aerario exhausto, cum largitiones 
nullas haberet, neque indicere provincialibus aut sena- 
tui aliquid vellet, instrumentum regii cultus, facta in 
foro divi Traiani sectione, distraxit : vasa aurea, pocula 
crystallina et murrhina, uxoriam ac suam sericam et 
auream vestem, multa ornamenta gemmarum; ac per 
duos continuos menses ea venditio habita est, multum- 
que auri redactum. Post victoriam tamen emtoribus 
pretia restituit, qui reddere comparata voluerunt: mo- 
lestus nulli fuit, qui maluit semel emta relinere. 

Cap. XIV. Hic permisit viris clarioribus, ut con- 
vivia eodem cultu, quo ipse, et ministris similibus, 
exhiberent. In editione munerum post victoriam adeo 
magnificus fuit, ut centum simul leones exhibuisse 
tradatur. Cum igitur fortunatam rcmpublicam et vir- 
tute et mansuetudine reddidisset, obiit XVIII imperii 
anno, vitae LXI, et omnibus certalim annitentibus, 
inter divos relatus est. [p. c. n. ISO.] 

Cap. XV. (VII.) Huius successor L. Antoninus 
Commodos nihil paternum habuit, nisi quod contra 
Germanos feliciter et ipso pugnavit. Septembrem men- 
sem ad nomen suum transferre conatus est, ut Commo- 
dus diceretur. Sed luxuria et obscenitate depravatus, 
gladiatoriis armis saepissime in ludo, deinceps etiam in 
amphitheatro cum huiusmodi hominibus saepe dimica- 
vit. Obiit morte subita, [p. c. n. 192.] atque adeo, ut 
strangulatus, vel veneno interfectus putaretur, cura 
annis XII post patrem et VIII mensibus imperasset; 

tanta exsecratione omnium , ut hostis humani generis 
etiam mortuus iudicaretur. 

Gap. XVI. (VIII.) Huic suocessit Pertinax, gran- 
daevus iam , ut qui septuagenariam attigisset aetatem ; 
praefecturam urbi tunc agens, exS.C. imperare i ussus. 
Octogesimo imperii die, praetorianorum militum sedi-, 
tione, et luliani scelere occisus est. [p. c. n. 193.] 

Cap. XVII. (IX.) Post eum Salvids Iolianus 
rempublicam invasit, vir nobilis et iure peritissimus ; 
nepos Sal vii luliani, qui sub divo Hadriano perpetuum 
composuit edictum. Victus est a Severo apud Mulvium . 
pontem, interfectus in palatio. Vixit mensibus septem, 
postquam coeperat imperare. 

Cap. XVIII. (X.) Hinc imperii Romani admini- 
strationem Septimius Severus accepit: oriundus ex 
Africa, provincia Tripolitana, oppido Lepti. Solus omni 
memoria et ante et postea ex Africa imperator fuit. Ilie 
primum fisci advocatus, mox militaris tribunus, per 
multa deinde ac varia officia atque honores usque ad 
administrationem totius reipublicae venit. Pertinacem 
se appellari voluit, in honorem eius Pertinacis, qui a 
luliano fuerat ocoisus. Parcus admodum fuit, natura 
saevus: bella multa, et feliciter gessit. Pescennium 
Nigrum, qui in Aegypto et Syria rebellaverat, apud 
Cyzicum interfecit. Parthos vicit, et Arabas interiores, 
et Adiabenos. Arabas eo usque superavit, ut etiam pro- 
vinciam ibi faceret; idcirco Parthicus , Arabicus, Adiabe- 
nicus dictus est. Multa loto Romano orbe reparavit. Sub 
eo etiam Clodius Albinus, qui in occidendo Pertinace so- 
cius fuerat luliano, Caesarem se in Gallia fecit, victus- 
que apud Lugdunum est et interfectus, [p. c. n. 197.] 

Cap. XIX. Severus autem, praeter bellicam glo- 
riam, etiam civilibus studiis clarus fuit, et literis doctus, 

philosophiae scientiam ad plenum adeptus. Novissi- 
mum bellum in Britannia habuit, [p. c. n. 208 .] ulque 
receptas provincias omni securitate muniret, vallum per 
XXXII millia passuum a mari ad mare deduxit. De- 
cessit Eboraci admodum senex, [p. c. n. 211.] imperii 
# anno sexto decimo, mense tertio, et divus appellatus est. 
'Filios duos successores reliquit, Bassianum etGetam: 
sed Bassiano Antonini nomen a senatu voluit imponi. 
Itaque dictus est M. Aurelius Antoninus Bassianus, 
patrique successit. Nam Geta, hostis publicus iudica- 
tus, confestim periit. 

Cap. XX. (XI.) Marcus igitur Aurelius An- 
toninus Bassianus, idemque Caracalla, morum 
fere paternorum fuit j paullo asperior et minax. Opus 
Romae egregium fecit lavacri, quae Antoninianae ap- 
pellantur; nihil praeterea memorabile. Impatiens libi- 
dinis, ut qui novercam suam luliam uxorem duxerit. 
Defunctus est in Osdroene apud Edessam , [p. c. n. 217 .] 
moliens adversum Parthos expeditionem, anno imperii 
VI. mense II. vix egressus aetatis XLIII annum ; funere 
publico elatus est. y 

Gap. XXI. (XII.) Opii.ius deinde Macrinus, 
qui praefectus praetorio erat, cum filio Diadumeno 
facti imperatores , nihil memorabile ex temporis brevi- 
tate gesserunt. Nam imperium eorum duum mensium 
et unius anni fuit. Seditione militari ambo pariter occisi 
sunt. [p. c. n. 218.] 

Gap. XXII. (XHI.) Creatus est post hos M. Aure- 
lius Antoninus. Hic Antonini Caracallae filius puta- 
batur : sacerdos autem Heliogabali templi erat. Is cum f 
Romam ingenti et militum et senatus exspectatione 
venisset, probris se omnibus contaminavit. Impudi- 
cissime et obscenissime vixit , biennioque post et VIII 

mensibus [p. c. n. 222.] tumultu interfectus est militari; 
et cum eo mater Soaemia Syra. 

Cap. XXIII. (XIV.) Successit huic Aurelius 
Alexander; ab exercitu Caesar, a Senatu Augustus 
nominatus , iuvenis admodum : susceptoque adversus 
Persas bello, Xerxen eorum regem gloriosissime vicit. 
Militarem disciplinam severissime rexit : quasdam tu- 
multuantes legiones integras exauctoravit. Assessorem 
habuit, vel scrinii magistrum, Ulpianum, iuris condito- 
rem. Romae quoque favorabilis fuit. Periit in Gallia, 
[p.c.n.235.] militari tumultu, tertio decimo imperii anno 
et die VIII, in matrem suam Mammaeam unice pius. 

Aro. Cap. i. Maximinus bellum adversuB GermanoB feli- 
citer gerit et a Pupieno interficitur. 2. Tres simul inde Augu-^ 
sti, Pupienus, Balbinus et Gordianus, qui, illis interfectis, solus 
imperium obtinet, Ianique portis apertis, Persas vincit. 3. 
Philippi duo, pater et filius, sub quibuB annus Romae conditae 
millesimus celebratus est. 4. Decius bellum Gallicum compri- 
mit, et cum filio, Caesare facto, post biennium occiditur. 5. 
Gallus, Hostilianus, et Volusianus eius filius nihil omnino cla- 
rum gesserunt. 6. Aemiliani breve et obscurum imperium. 
T — 10. Licinii Valeriani et Gallieni imperium vel infelicitate, 
vel ignavia, propter barbarorum incursiones perniciosum. Plu- 
re» purpuram sumunt, Postumus, Marius Victorinus, TetricuB, 

Odenatbus. 11. Claudius caedit Gothos et, cum bene rcgnasset, 
post mortem a Senatu ingenti honore condecoratur. 12. Quin- 
tilii, egregii principis, breve imperium. 13 — 15. Aurelianus' 
vincit Gothos; Romanam ditionem ad pristinos fines revocat; 
Tetricum in Gallia superat; Zenobiam in Oriente capit, mone- 
tariorum in urbe seditionem reprimit; cetera crudelis. 16. Ta- 
citi, egregie morati, breve imperium, nec magis diuturnum Flo- 
riani. 17. Probus, gloria militari et morum civilitate insignis, 
Gallias recipit, a barbaris occupatas, et vinearum culturam 
adiuvat. 18. Carus in bello contra- Persas prospere gesto 
fulminis ictu perit; ex filiis, quos Caesares fecerat, Numeria- 
nus, patrem in Persico bello comitatus, per insidias perit. 
19. Cariniis, ob scelera invisus, a suis deseritur. Diocletianus, 
ab exercitn imperator creatus, 20. Carino oppresso, per Maxi- 
mianum Ilerculium, Caesarem renuntiatum, Bacaudarum in 
Gallia seditionem domat. 21 — 23. Carausius in Britannia, 
Achilleus in Aegypto imperium arripiunt; Africam Quinque- 
gentiani infestant; ad quos motus comprimendos Diocletianus 
Maximianum Herculium Augustum facit; Constantium et Ma- 
ximianum Galerium Caesares. Alamanni a Constantio caedun- 
tur. 24. 25. Maximianus Galerius Narseum, Persarum regem, 
primum victus, post magna clade afficit. Varia deinceps simul 
et singulatim bella gerunt, et Carpos, Basternas et Sarmatas 
subigunt. 26 — 28. Diocletiani ct Maximiani Herculii, qui 
ambo, imperio deposito, ad privatam vitam concesserunt, mores 
et ingenium. 




Cap. I. Post hunc Maximinus ex corpore militari 
primus ad imperium accessit, [p.c.n. 235.] sola militum 
voluntate, cum nulla senatus intercessisset auctoritas, 
neque ipse senator esset. Is, bello adversus Germanos 
feliciter gesto , cum a militibus imperator esset appella- 
tus , a Pupieno Aquileiae occisus est, [p. c. n. 238.] defe- 

rentibus eum militibus suis, cum filio adhuc puero, 
cum quo imperaverat triennio et paucis diebus. 

Cap. II. Postea tres simul Augusti fuerunt, Pu- 
pienus, Balbinus et Gordianus: duo superiores 
obscurissimo genere; Gordianus nobilis ; quippe cuius 
paler, senior Gordianus , consensu militum, cum pro- 
consulatum Africae ageret , Maximino imperante , prin- 
ceps fuisset electus. Itaque cum Romam venisset, 
Balbinus et Pupienus in palatio interfecti sunt; soli 
Gordiano imperium reservatum, [p. c. n. 288.] Gordia- 
nus admodum puer, cum Tranquillinam Romae duxis- 
set uxorem, Ianum geminum aperuit, et ad orientem 
profectus, [p. c. n. 242.] Parthis bellum intulit, qui iam 
moliebantur erumpere. Quod quidam mox feciliter 
gessit, proeliisque ingentibus Persas afflixit, [p. c. n. 
244.] Redieris haud longe a Romanis finibus interfectus 
est fraude Philippi, qui post eum imperavit. Miles ei 
tumulum vigesimo milliario a Circesso, quod castrum 
nunc Romanorum est, Euphrati imminens, aedificavit, 
exsequias Romam revexit, ipsum divum appellavit. 

Cap. III. Philippi duo, filius ao pater , Gordiano 
occiso, imperium invaserunt, atque, exercitu incolumi 
reducto, ad Italiam e Syria profecti sunt. His imperan- 
tibus millesimus annus Romae urbis ingenti ludorum 
apparatu spectaculorumque celebratus est. [p. c. n. 248.] 
Ambo deinde ab exercitu interfecti sunt: senior Philip- 
pus Veronae, Romae iunior. Annis quinque impera- 
verunt. Inter divos tamen relati sunt. 

Cap. IV. Post hos Decius e Pannonia inferiore, 
Budaliae natus, imperium sumsit. Bellum civile, quod 
in Gallia motum fuerat, oppressit. Filium suum Cae- 
sarem fecit. Romae lavacrum aedificavit. Cum biennio 

ipse et filius imperassent, uterque in barbarico interfecti 
sunt, et inter divos relati, [p. c. n» 251 .] 

Cap. ,V. Mox imperatores creati sunt Gallus 
Hostilianus et Galli filius, Volusianus. Sub his 
Aemilianus in Moesia res novas molitus est : ad quem 
opprimendum cum ambo profecti essent, Interamnae 
interfecti sunt, non completo biennio, [p.c.n.253.] Nihil 
omnino clarum gesserunt. Sola pestilentia , et morbis, 
atque aegritudinibus notus eorum principatus fuit. 

Cap. VI. (V.) Aemilianus obscurissime natus, 

‘ obscurius imperavit, ac tertio mense exstinctus est. 

Cap. VII. (VI.) Hinc Licinius Valerianus, in 
Raetia et Norico agens , ab exercitu imperator , et mox 
Augustus est factus, [p. c. n. 253.] Gallienus quoque 
Romae a senatu Caesar est appellatus. Horum imperium 
Romano nomini perniciosum et paene exitiabile fuit, 
vel infelicitate principum, vel ignavia. Germani Ra- 
vennam usque venerunt. Valerianus , in Mesopotamia 
bellum gerens, a Sapore, Persarum rege, superatus est: 
[p. c. n. 259.] mox etiam captus apud Parthos ignobili 
servitute consenuit. 

Cap. VIII. Gallienus, cum adolescens factus esset 
Augustus, imperium primumfeliciter, mox commode, 
ad ultimum perniciose gessit. Nam iuvenis in Gallia 
et Illyrico multa strenue fecit, occiso apud Mursam In- 
genuo, qui purpuram sumserat, et Regaliano. Diu 
placidus et quietus , mox in omnem lasciviam dissolu- 
tus , tenendae reipublicae habenas probrosa ignavia et 
desperatione laxavit. Alamanni, vastatis Galliis, in 
Italiam penetraverunt. Dacia, quae a Traiano ultra 
Danubium fuerat adiecta , amissa est. Graecia , Mace- 
donia, Pontus, Asia vastata per Gothos. Pannonia a 
Sarmatis Quadisque populata est. Germani usque ad 

Ilispanias penetraverunt , et civitatem nobilem Tarraco- ‘ 

nem expugnaverunt. Parthi, Mesopotamia occupata, 

Syriam sibi coeperunt vindicare. v 

Cap. IX. (VII.) Tum iam desperatis rebus, et ^ 


deleto paene imperio Romano, Postumos in Gallia, 
obscurissime natus, purpuram sumsit, et per annos 
decem ita imperavit, ut consumtas paene provincias 
ingenti virtute et moderatione reparaverit: qui seditione 
militum interfectus est, quod Mogontiacum, quae ad- 
versus eum rebellaverat, L. Aeliano res novas moliente, 
diripiendam militibus tradere noluisset. Post eum Ma- 
rius, vilissimus opifex, purpuram accepit, et secundo 
die interfectus est. Victorinus postea Galliarum accepit 
imperium, vir strenuissimus : sed cum nimiae libidinis 
esset, et matrimonia aliena corrumperet, Agrippinae 
occisus est, actuario quodam machinante dolum, imperii 
sui anno secundo. 

V Cap. X. Huic successit Tetricus senator, qui,' 
Aquitaniam honore praesidis administrans, absens a 
militibus imperator electus est, et apud Burdigalam 
purpuram sumsit: seditiones multas militum pertulit. 
Sed dum haec in Gallia geruntur, in Oriente per Odena- 
thum Persae victi sunt: defensa Syria, recepta Mesopo- 
tamia, usque ad Ctesiphontem Odenathus penetravit. 

Cap. XI. Ita, Gallieno rempublieam deserente, 
Romanum imperium in Occidente per Postumum , per 
Odenathum in Oriente servatum est. (VIII.) Gallienus 
interea Mediolani cum Valeriano fratre occisus est, im- 
perii anno nono, [p. c. n. 268 .] CLAumusque ei succes- 
sit, a militibus electus, a senatu appellatus Augustus. 
Hic Gothos, Illyricum Macedoniamque vastantes, ingenti 
proelio vicit. Parcus vir ac modestus, et iusti tenax, 
ac reipublicae gerendae idoneus: qui tamen intra im- 

perii biennium morbo interiit, [p. c. n. 270.] et divus 
appellatus est. Senatus ingenti eum honore decoravit, 
scilicet ut in curia clypeus ipsi aureus, item in Capitolio 
statua aurea poneretur. * 

Cap. XII. Quintillus post eum, Claudii frater, 
consensu militum imperator electus est; vir unicae 
moderationis et civilitatis, aequandus fratri, vel praepo- 
nendus. Consensu senatus appellatus Augustus, septi- 
mo decimo die imperii occisus est. 

Cap. XIII. (IX.) Post eum Aurelianus suscepit 
imperium, Dacia Ripensi oriundus : vir in bello potens, 
animi tamen immodici, et ad crudelitatem propensioris, 
quique Gothos strenuissime vicit, [p. c. n. 271.] Roma- 
nam ditionem ad fines pristinos varia bellorum felicitate 
revocavit. Superavit in Gallia Tetricum apud Catalau- 
nos , ipso Tetrico prodente exercitum suum , cuius assi- 
duas seditiones ferre non poterat : quin etiam per literas 
occultas Aurelianum ita fuerat deprecatus, ut inter alia 
versu Virgiliano uteretur : 

Eripe me his , invicte , malis. 

Zenobiam quoque, quae, occiso Odenatho marito, orien- 
tem tenebat, haud longe ab Antiochia sine gravi proelio 
cepit, [p. c. n. 273.] ingressusque Romam, nobilem 
triumphum , quasi receptor Orientis Occidentisque, 
egit, currum praecedentibus Tetrico et Zenobia; qui 
quidem Tetricus corrector Lucaniae postea fuit , ac pri- 
vatus diutissime vixit. Zenobia autem posteros , qui 
adhuc manent, Romae reliquit. 

Cap. XIV. Hoc imperante etiam monetarii in urbe 
rebellaverunt, vitiatis pecuniis , et Felicissimo rationali 
interfecto: quos Aurelianus victos ultima crudelitate 
compescuit : plurimos nobiles capite damnavit : saevus 
et sanguinarius, ac necessarius magis in quibusdam, 

quam in ullo amabilis imperator. Trux omni tempore, 
etiam filii sororis interfector: disciplinae tamen milita- 
ris et morum dissolutorum magna ex parte corrector. 

Cap. XV. Urbem Romani muris firmioribus cin- 
xit: templum Soli aedificavit, in quo infinitum auri 
gemmarumque constituit. Provinciam Daciam, quam 
Traianus ultra Danubium fecerat, intermisit, vastato 
omni Illyrico et Moesia, desperans, eam posse retineri : 
abductosque Romanos ex urbibus et agris Daciae in 
media Moesia collocavit, appellavitque eam Daciam, 
quae nunc duas Moesias dividit et est in dextra Danubio, 
in mare fluenti , cum antea fuerit in laeva. Occiditur 
servi sui fraude, qui ad quosdam militares viros, amicos 
ipsius, nomina pertulit annotata, falso manum eius imi- 
tatus, tanquam Aurelianus ipsos pararet occidere. Ita- 
que ut praeveniretur, ab iisdem interfectus est in itineris 
medio, quod inter Constantinopolin et Heracleam est 
stratae veteris. Locus Caenophrurium appellatur. Mors 
tamen eius inulta non fuit. Meruit quoque inter divos 
referri. Imperavit annos quinque, menses VI. 

Cap. XVI. (X.) Tacitus post hunc suscepit im- 
perium; vir egregie moratus, et reipublicae gerendae 
idoneus. Nihil tamen clarum potuit ostendere, intra 
sextum mensem imperii morte praeventus, [p. c.n.276.] 
Florianus, qui Tacito successerat , duobus mensibus 
et diebus XX in imperio fuit; neque quicquam dignum 
memoria egit. 

Cap. XVII. (XI.) Post hunc Probus, vir illustris 
gloria militari , ad administrationem reipublicae acces- 
sit. [p. c. n. 276.] Gallias a barbaris occupatas ingenti 
proeliorum felicitate restituit. Quosdam imperium 
usurpare conatos, scilicet Saturninum in Oriente, Procu- 
lum et Bonosum Agrippinae, multis certaminibus op- 

pressit. Vineas Gallos et Pannonios habere permisit; 
opere militari Almam montem apud Sirmium, et Au- 
reum apud Moesiam superiorem vineis conseruit, et 
provincialibus colendas dedit. Hic cum bella innumera 
gessisset, pace parata dixit, brevi milites necessarios non 
futuros. Vir acer, strenuus, iustus, et qui Aurelianum 
aequaret gloria militari , morum autem civilitate supe- 
raret. Interfectus est tamen Sirmii, tumultu militari, 
in turri ferrata, [p. c. n. 282.] Imperavit annos VI. men- 
ses qua tuor. 

Gap. XVIII. (XII.) Post hunc Caros est factus . 
Augustus, Narbone natus in Gallia, qui confestim Cari- 
num et Numerianum, filios, Caesares fecit, cum quibus 
regnavit duobus annis. Sed dum bellum adversum 
Sarmatas gerit, nuntiato Persarum tumultu ad Orientem 
profectus, res contra Persas nobiles gessit : ipsos proelio 
fudit : Cochen et Ctesiphontem , urbes nobilissimas, 
cepit: [p. c. n. 284.] et cum castra supra Tigridem ha- 
beret, ictu divini fulminis periit. Numerianus quo- 
que, filius eius, quem secum ad Persas du? erat , ado- 
lescens egregiae indolis, cum oculorum dolore correptus 
in lecticula veheretur , impulsore Apro , qui socer eius 
erat, per insidias occisus est; [p. c. n. 284.] et cum dolo 
occultaretur ipsius mors, quousque Aper invadere posset 
imperium, foetore cadaveris prodita est. Milites enim, 
qui eum sequebantur, foetore commoti, diductis lecticu- 
lae palliis, post aliquot dies mortem eius notam habere 
potuerunt. 

Gap. XIX. Interea Carinus, quem Caesarem ad 
Parthos proficiscens Carus in Illyrico, Gallia, Italia reli- 
querat, omnibus se sceleribus inquinavit: plurimos 
innoxios, fictis criminibus, occidit: matrimonia nobilia 
corrupit; condiscipulis quoque, qui eum in auditorio 

vel levi fatigatione taxaverant, perniciosus fuit. Ob 
quae omnibus hominibus invisus , non multo post poe- 
nas dedit. (XIII.) Nam de Perside victor exercitus 
rediens , cum Carum Augustum fulmine , Numerianum 
Caesarem insidiis perdidisset, Diocletianum impe- 
ratorem creavit, Dalmatia oriundum, virum obscurissi- 
me natum, adeo ut a plerisque scribae filius, a nonnullis 
Anui ini senatoris libertinus fuisse oredatur. 

Cap. XX. Is prima militum concione iuravit, Nu- - 
merianum nullo suo dolo interfectum, et cum iuxta eum 
Aper, qui Numeriano insidias fecerat, constitisset, in 
conspectu exercitus manu Diocletiani percussus est. 
Postea Carinum, omnium odio et detestatione viventem, 
apud Margum ingenti proelio vicit, [p. c. n. 285.] prodi- 
tum ab exercitu suo, quem fortiorem habebat; certe 
desertum, inter Yiminacium atque Aureum montem. 
Ita rerum Romanarum potitus, cum tumultum rusticani 
in Gallia concitassent , et factioni suae Bacaudarum no- 
men imponerent, duces autem haberent Amandum et 
Aelianum, ad subigendos eos Maximianum Herculium 
Caesarem misit, [p. c. n. 286.] qui levibus proeliis agre- 
stes domuit, et pacem Galliae reformavit. 

Cap. XXI. Per haec tempora etiam Carausius, qui 
vilissime natus , strenuae militiae ordine famam egre- 
giam fuerat consecutus , cum apud Bononiam per tra- 
ctum Belgicae et Armoricae pacandum mare accepisset, 
quod Franci et Saxones infestabant, multis barbaris 
saepe captis , nec praeda integra aut provincialibus red- 
dita , aut imperatoribus missa , cum suspicio esse coe- 
pisset, consulto ab eo admitti barbaros, ut transeuntes 
cum praeda exciperet , atque hac se occasione ditaret ; a 
Maximiano iussus occidi, purpuram sumsit, etBritan- 
nias occupavit, [p. c. n. 286.] 

Cap. XXII. (XIV.) Ila cum per omnem orbem 
terrarum res turbatae essent, Carausius in Britanniis 
* rebellaret, Achilleus in Aegypto, Africam Quinquegen- 
tiani infestarent, Narseus Orienti bellum inferret, Dio- 
► cletianus Maximianum IIerculium ex Caesare fecit 

Augustum, [p. c.n.286.] Constantium et Maximianum 
Caesares : quorum Constantius per filiam nepos Claudii 
traditur: Maximianus Galerius in Dacia liaud longe a 
* Sardica natus. Atque ut eos etiam affinitate coniungeret, 

\ Constantius privignam Herculii Theodoram accepit, ex 
qua postea sex liberos, Constantini fratres, habuit: Ga- 
lerius filiam Diocletiani Valeriam: ambo uxores, quas 
habuerant, repudiare compulsi. Cum Carausio tamen, 
cum bella frustra lentata essent contra virum rei milita- 
ris peritissimum , ad postremum pax convenit, [p. c. n. 
289.] Eum post septennium [p. c. n. 293.] Allectus, so- 
cius eius, occidit, atque ipse post eum Britannias trien- 
nio tenuit: qui ductu Asclepiodoti, praefecti praetorio, ' 
est oppressus, [p. c. n. 296.] Ita Britanniae decimo anno 
receptae. 

Cap. XXIII. (XV.) Per idem tempus a Constantino 
Caesare in Gallia pugnatum est circa Lingonas, [p. c. 
n. 296.] Die una adversam et secundam fortunam exper- 
tus est. Nam cum, repente barbaris ingruentibus, 
intra civitatem esset coactus, tam praecipiti necessitate, 
ut clausis portis in murum funibus toileretur; vix 
quinque horis mediis, adventante exercitu, sexaginta 
fere millia Alamannorum cecidit. Maximianus quoquo 
Augustus bellum in Africa profligavit, domitis Quin- 
quegentianis, et ad pacem redactis, [p. c. n. 297.] Dio- 
cletianus obsessum Alexandriae Achilleum octavo fere 
mense superavit, eumque interfecit. Victoria acerbe 
usus est; totam Aegyptum gravibus proscriptionibus 

caedibusque foedavit. Ea tamen occasione ordinavit 
provide multa et disposuit; quae ad nostram aetatem 
manent. 

Gap. XXIV. Galerius Maximianus primo adversus 
Narseum minime secundum proelium habuit, inter 
Callinicum Carrasque congressus , cum inconsulte ma- 
gis /quam ignave dimicasset. Admodum enim parva 
manu cum copiosissimo hoste commisit. Pulsus igitur 
et ad Diocletianum profectus, cum ei in itinere occurris- 
set, tanta insolentia a Diocletiano fertur exceptus, ut per 
aliquot passuum millia purpuratus tradatur ad vehicu- 
lum cucurrisse. 

Cap. XXV. Mox tamen per Illyricum Moesiamque 
contractis copiis, rursus cum Narseo, Hormisdae et 
Saporis avo , in Armenia maiori pugnavit successu in- 
genti, nec minore consilio, simulque fortitudine : quippe 
qui etiam speculatoris munus cum altero ac tertio equite 
susceperit, [p. c. n. 297.] Pulso Narseo castra eius diri- 
puit; uxores, sorores, liberos cepit; infinitam extrin- 
secus Persarum nobilitatem, gazam Persicam copiosis- 
simam : ipsum in ultimas regni solitudines egit , quare 
ad Diocletianum , in Mesopotamia cum praesidiis tunc 
morantem, ovans regressus, ingenti honore susceptus 
est. [p. c. n. 299.] Varia deinceps et simul et viritim 
bella gesserunt, Carpis et Basternis subactis , Sarmatis 
victis: quarum nationum ingentes captivorum copias 
in Romanis finibus locaverunt. 

Cap. XXVI. (XVI.) Diocletianus moratus callide 
fuit, sagax praeterea, et admodum subtilis ingenio, et 
qui severitatem suarn aliena invidia vellet explere. 
Diligentissimus tamen et sollertissimus princeps; et 
qui imperio Romano primus regiae consuetudinis for- 
mam magis, quam Romanae libertatis, invexit: adora- 

F 2 


* 


V 


EUTROPII 


84 

rique se iussit, cum ante eum cuncti salutarentur: 
ornamenta gemmarum vestibus calceamentisque indi- 
dit. Nam prius imperii insigne in chlamyde purpurea 
tantum erat ; reliqua communia. 

Cap. XXVII. Herculius autem, propalam ferus et 
incivilis ingenii, asperitatem suam etiam vultus horrore 
significans. Hic naturae suae indulgens, Diocletiano 
in omnibus, etiam severioribus consiliis, obsecutus est. 
Cum tamen ingravescente aevo parum se idoneum Dio- 
cletianus moderando imperio esse sentiret , auctor Her- 
culio fuit, ut in privatam vitam concederent, et statio- 
nem tuendae reipublicae viridioribus iunioribusque 
mandarent, [p. c. n. 304.] Cui aegre collega obtempera- 
vit. Tamen uterque una die privato habitu imperii 
insigne mutavit; Nicomediae Diocletianus, Herculius 
Mediolani; post triumphum inclutum, quem Romae ex 
numerosis gentibus egerant, pompa ferculorum illustri, 
qua Narsei coniuges sororesque et liberi ante currum 
ducti sunt. Concesserunt tuno Salonas unus, alter in 
Lucaniam. 

Cap. XXVIII. Diocletianus privatus in villa , quae 
haud procul a Salonis est , praeclaro otio senuit; inusi- 
tata virtute usus , ut solus omnium , post conditum Ro- 
manum imperium , ex tanto fastigio sponte ad privatae 
vitae statum civilitatemque remearet. Contigit igitur 
ei, quod nulli post natos homines, ut, cum privatus 
obisset, inter divos tamen referretur. 

LIBER DECIMUS. 


Aro. Cap. i. Imperii divisio inter Constantium et Gale- 
rium, assumtis duobus CaesaribuB Maximino et Severo. 2. Con- 
stantinus in Britannia creatur imperator, Romae Maxentius, 
illius Herculii, qui inde ad spem resumendi- imperii erigitur. 
Severus, contra Maxentium missus, a suis desertus interficitur. 

3. Herculii, post irritos conatus contra Maxentium et Constanti- 
num, interitus. Eius mores incommodi et asperi memorantur. 

4. Licinius a Galerio, qui paullo post moritur, fit imperator. 
Hinc quatuor imperatores exsistunt, Constantinus, Maxentius, 
Licinius et Maximinus. Maxentius per Constantinum oppri- 
mitur. Maximinus, adversus Licinium novas res moliens, exi- 
tium morte praevertit. 5. 6. Licinius, a Constantino victus, 
perit, ct summa rerum ad unum Constantinum devolvitur, qui, 
novo adhuc more, treB Caesares creat. 7. 8. Constantini studia 
et mores insolentia rerum secundarum in peius mutati; ipse 
bellum adversus Parthos moliens moritur. 9 — 13. Succedunt 
tres eius filii, Constantinus, Constans et Constantius cum Dal- 
matio, fratris filio; e quibus, cum ceteri interfecti essent, re- 
manet Constantius, qui male pugnat contra Persas, Vetranionem 
opprimit et Maxentium, cuiuB duces antea Nepotianum, Romae 
imperatorem factum, interficiunt. Gallumque, quem ideni Cae- 
sarem fecerat, post occidit. Silvanus novas res in Gallia mo- 
liens exstinguitur. 14. Constantius solus superstes Iulianum 
Caesarem facit, quf, contra Gallos et Alamannos missus, egregie 
res gerit. 15. Iulianus a militibus Augustus renuntiatur, quo 
audito Constantius, cum, omisso Persico bello, contra eum 
contendisset, in itinere obit. Mores placidi, ad severitatem 

tamen propensiores. 1G. Iuliani contra Persas bellum in eoque 
obitus. . Eius laudes et in Christianos odium. 17. Iovianus a 
Persis semel iterumque victus ignominiosam pacem facit. Con- 
stantinopolin revertens subita morte opprimitur, cuius variae 
referuntur causae. Maioris operis de successorum rebus gestis 
promissio in fine annectitur. 

* 

Cap. I. His igitur abeuntibus ab administratione 
reipublicae, Constantius et Galerius Augusti 
creati sunt: [p. c. n. 305.] divisusque inter eos ita Rch- 
manus orbis, ut Galliam, Italiam, Africam Constantius ; 
Illyricum, Asiam, Orientem Galerius obtineret, sumtis 
duobus Caesaribus. Constantius tamen , contentus 
dignitate Augusti , Italiae atque Africae administrandae 
solicitudinem recusavit: vir egregius et praestantissi- 
mae civilitatis, divitiis provincialium ac privatorum 
studens, fisci commoda non admodum affectans, dicens- 
que, melius publicas opes a privatis haberi , quam intra 
unum claustrum reservari; adeo autem cultus modici, 
ut feriatis diebus , si cum amicis numerosioribus esset 
epulandum , privatorum ei argento , ostiatim petito, tri- 
clinia sternerentur. Hio non modo amabilis, sed etiam 
venerabilis Gallis fuit; praecipue quod Diocletiani su- 
spectam prudentiam, et Maximiani sanguinariam teme- 
ritatem imperio eius evaserant, [p.c.n. 306.] Obiit in 
Britannia Eboraci, principatus anno tertio decimo, atque 
inter divos relatus est. 

Cap. II.. Galerius, vir et probe moratus, et egregius 
in re militari, cum Italiam quoque, sinente Constantio, 
administrationi suae accessisse sentiret, Caesares duos 
creavit, [p. c. n. 305.] Maximinum, quem Orienti prae- 
fecit, et Severum, cui Italiam dedit: ipse in Illyrico 
commoratus est. Verum, Constantio mortuo, Con- 

stantinus, ex obscuriori matrimonio eius filius, in 
Britannia creatus est imperator, [p. c. n. 306 .] et in locum 
patris exoptatissimus moderator accessit. Romae interea 
praetoriani, excitato tumultu, Maxentium, Herculii 
filium, qui haud procul ab urbe in villa publica mora- 
batur, Augustum nuncupaverunt, [p.c.n. 306.] Quo 
nuntio Maximianus Herculius ad spem arrectus resu- 
mendi fastigii, quod invitus amiserat, Romam advolavit 
e Lucania, quam sedem privatus elegerat, in agris amoe- 
nissimis consenescens ; Diocletianumque etiam per lite- 
ras adhortatus est, ut depositam resumeret potestatem ; 
quas ille irritas habuit. Sed adversum motum praeto- 
rianorum atque Maxentii Severus Caesar, Romam mis- 
sus a Galerio, cum exercitu venit; obsidensque urbem, 
militum suorum sCelere desertus est. 

Cap. III. Auctae Maxentio opes, confirmatumque 
imperium. Severus fugiens Ravennae interfectus est. 
[p. c. n. 307.] Herculius tamen Maximianus, post haec 
in concione exercitus filium Maxentium nudare conatus, 
seditionem et convicia militum tulit. Inde adGallias 
profectus est, dolo composito, tanquam a filio esset ex- 
pulsus, ut Constantino genero iungeretur; moliens 
tamen Constantinum, reperta occasione, interficere, qui 
in Galliis et militum et provincialium ingenti iam favore 
regnabat, caesis Francis atque Alamannis, captisque 
eorum regibus, quos etiam bestiis, cum magnificum 
spectaculum muneris parasset, obiecit. Detectis igitur 
insidiis per Faustam filiam, quae dolum viro nuntiave- 
rat, profugit Herculius, Massiliaeque oppressus (ex ea 
etenim navigare ad filium praeparabat) poenas dedit 
iustissimo exitu; [p. c. n. 310.] vir ad omnem asperita- 
tem saevitiamque proclivus, infidus, incommodus , ci- 
vilitatis penitus expers. 

Ca*. IV v (III.) Per hoc tempus a Galerio Lici- * 
nius imperator est factus, [p. c. n* 311.] Dacia oriun- * 
dus , notus ei antiqua consuetudine , et in bello , quod * 
adversus Narseum gesserat, strenuis laboribus et officiis i 
acceptus, mors Galerii confestim secuta est. Itaque 
respublica tunc a novis quatuor imperatoribus teneba- 
tur, Constantino et Maxentio, filiis Augustorum , Lici- : 
nio et Maximino, novis hominibus. Quinto tamen 
Constantinus imperii sui anno bellum- adversum Ma- 
xentium civile commovit; [p. c. n. 812.] copias eius 
multis proeliis fudit; ipsum postremo Romae adversum 
nobiles omnibus exitiis saevientem , apud pontem Mul- 
vium vicit, Italiaque est potitus, [p. c. n. 312.] Non 
multo deinceps in Oriente quoque adversus Licinium 
Maximinus res novas molitus, vicinum exitium fortuita 
apud Tarsum morte praevenit. 

Gap, V. (IV.) Constantinus tamen, vir ingens, 
et omnia efficere nitens, quae animo praeparasset, 
simul principatum totius orbis affectans, Licinio bellum 
intulit, quamvis necessitudo et affinitas cum eo esset: 
nam soror Constantia nupta Licinio erat; ac primo eum 
in Pannonia secunda, ingenti apparatu bellum apud 
Cibalas instruentem, repentinus oppressit, [p. c. n. 314.] 
omnique Dardania, Moesia, Macedonia potitus, nume- 
rosas provincias occupavit. -Jp : - 

Cap. VI. Varia deinceps inter eos bella, et pax 
reconciliata ruptaque est. Postremo Licinius navali et 
terrestri proelio victus, apud Nicomediam se dedidit , et 
contra religionem sacramenti Thessaloniae privatus oc- 
cisus est. [p. c. n. 324.] Eo tempore res Romana sub uno 
Augusto et tribus Caesaribu3, (quod nunquam alias,) 
fuit , cum liberi Constantini Galliae , Orienti Italiaeque 
praeessent. [p. c. n. 325.] Verum insolentia rerum se- 

eundarum aliquantum Constantinum ex illa favorabili 
animi docilitate mutavit. Primum necessitudines per- 
secutus, [p. c. n. 326.] filium suum, egregium virum, et 
sororis filium, commodae indolis iuvenem, interfecit: 
mox uxorem ; post numerosos amicos. 

C a p. VII. Vir primo imperii tempore optimis prin- 
cipibus, ultimo mediis comparandus. Innumerae in 
eo animi corporisque virtutes claruerunt. Militaris 
gloriae appetentissimus, fortuna in belli3 prospera fuit, 
verum ita, ut non superaret industria. Nam etiam 
Gothos, post civile bellum, varie profligavit, pace ad 
postremum data ; [p. c. v. 332.] ingentemque apud bal*-* 
baras gentes memoriae gratiam collocavit. Civilibus 
artibus et studiis liberalibus deditus; affectator iusti 
amoris, quem omni sibi et liberalitate et docilitate quae- 
sivit ; sicut in nonnullos amicos dubius , ita in reliquos 
egregius ; nihil occasionum praetermittens , quo opu- 
lentiores eos clarioresque praestaret. 

Cap. VIII. Multas leges rogavit, quasdam ex bono 
et aequo, plerasque superfluas, nonnullas severas. Pri- 
musque urbem nominis sui ad tantum fastigium eve- 
here molitus est, ut Romae aemulam faceret, [p. c. n. 
830.] Bellum adversus Parthos moliens, qui iam Meso- 
potamiam fatigabant, uno et trigesimo anno imperii, 
aetatis sexto et sexagesimo, Nicomediae in villa publica 
obiit, [p. c. n. 337.] Denuntiata mors eius etiam per cri- 
nitam stellam, quae inusitatae magnitudinis aliquamdiu 
fulsit: eam Graeci tcofi^rp/ vocant: atque inter divos 
meruit referri. 

Cap. IX. (V.) Successores filios tres reliquit, atque 
unum fratris filium: verum Dalmatics Caesar pro- 
sperrima indole, neque patruo absimilis, haud multo 
post oppressus est factione militari, [p. c. n. 338.] et 

Constantio, patruele suo, sinente potius, quam iubente. 
Constantinum porro, fratri bellum inferentem, et 
apud Aquileiam inconsultius proelium aggressum. 
Constantis duces interemerunt. Ita respublica ad duos 
Augustos redacta, [p. c. n. 340.] Constantis im- 
perium strenuum aliquamdiu et iustum fuit; mox 
cum et valetudine improspera et amicis pravioribus 
uteretur, ad gravia vitia conversus, cum intolerabilis 
provincialibus , militibus iniucundus esset , . factione 
Magnentii occisus est. [p. c. n. 350.] Obiit haud longe 
ab Hispaniis in castro, cui Helenae nomen est, anno im- 
perii decimo septimo, aetatis trigesimo: rebus tamen 
plurimis strenue in militia gestis, exercituique per 
omne vitae tempus sine gravi crudelitate terribilis. 

Caf. X. (VI.) Diversa Constantii fortuna fuit. 
A Persis enim multa et gravia perpessus , saepe captis 
oppidis, obsessis urbibus, caesis exercitibus ; nullum- 
que ei contra Saporem prosperum proelium fuit; nisi 
quod apud Singaram haud dubiam victoriam ferocia 
militum amisit, [p. c. n. 348.] qui pugnam seditiose et 
stolide, contra rationem belli, die iam praecipiti, po- 
poscerunt. Post Constantis necem, Magnentio Italiam, 
Africam, Gallias, obtinente, etiam Illyricum res novas 
habuit, [p. c. n. 350.] Ve tr an ion e ad imperium con- 
sensu militum electo; quem grandaevum iam, et cun- 
ctis amabilem diuturnitate et felicitate militiae, ad tuen- 
dum Illyricum , principem creaverunt; virum probum 
et morum veterum, ac iucundae civilitatis, sed omnium 
liberalium artium expertem adeo, ut ne elementa qui- 
dem prima literarum, nisi grandaevus et iam imperator, 
acceperit, *' . 

Cap. XI. Sed a Constantio, qui ad ultionem frater- 
nae necis bellum civile commoverat, abrogatum est 

Vetranioni imperium; qui novo inusitatoque more, 
consensu militum, deponere insigne compulsus est. 
[p. c.n. 350.] Romae quoque tumultus fuit, Nepotiano, 
Constantini sororis filio , per gladiatoriam manum im- 
perium invadente; qui saevis exordiis dignum exitum 
nactus est. Vigesimo enim atque octavo die a Magnen- ' 
tianis ducibus oppressus , poenas dedit; caputque eius 
pilo per urbem circumlatum est ; gravissimaeque pro- 
. scriptiones et nobilium caedes fuerunt. 

' Cap. XII. Non multo post Magnentius apud Mur- 
sam profligatus acie est, ac paene captus, [p. c. n. 351.] 
Ingentes Romani imperii vire£ ea dimicatione con- 
sumtae sunt, ad quaelibet bella externa idoneae , quae 
multum triumphorum possent securitatisque conferre. 
Orienti mox a Constantino Caesar est datus, patrui filius 
Gallus: [p. c.n. 351.] Magnentiusque , diversis proe- 
liis victus, vim vitae suae apud Lugdunum attulit, 
imperii anno tertio, mense septimo : [p. c. n. 353.] fra- 
ter quoque eius Senonis, quem ad tuendas Gallias Cae- 
sarem miserat. 

Cap. XIII. Per haec tempora etiam a Constantio, 
multis incivilibus gestis , Gallus Caesar occisus est: [p. 
c. n. 354.] vir natura ferus, et adtyrannidem pronior, 
si suo iure imperare licuisset. Silvanus quoque, "in 
Gallia res novas molitus, ante diem trigesimum exstin- 
ctus est, [p. c. n. 355.] solusque imperio Romano eo 
tempore Constantius princeps et Augustus fuit. 

Cap. XIV. Mox Iuli anum Caesarem ad Gallias 
misit, [p. c. n. 355.] patruelem suum, Galli fratrem, tra- 
dita ei in matrimonium sorore, cum multa oppida bar- 
bari expugnassent, alia obsiderent, ubique foeda vastitas 
esset, Romanumque imperium non dubia iam calami- 
tate nutaret: a quo modicis copiis apud Argentoratum, 

Galliae urbem, ingentes Alamannorum copiae exstinctae 
sunt, rex nobilissimus captus, Galliae restitutae, [p. c. 
n. 857.] Multa postea per eundem Iulianum egregie 
adversum barbaros gesta sunt; summotique ultra Rhe- 
num Germani, et finibus suis Romanum imperium 
restitutum. 

Cap. XV. Neque multo post, cum Germaniciani 
exercitus a Galliarum praesidio tollerentur , consensu 
militum Iulianus factus Augustus est, [p. c. n. 360 ] in- 
teriectoque anno, ad Illyricum obtinendum profectus, 
Constantio Parthicis bellis occupato; qui, rebus cogni- 
tis, ad bellum civile conversus, in itinere obiit inter 
Ciliciam Cappadociamque , [p. c. n. 361.] anno imperii 
octavo et trigesimo, aetatis quinto et quadragesimo, 
meruitque inter divos referri : vir egregiae tranquillita- 
tis, placidus, nimis amicis et familiaribus credens; 
mox etiam uxoribus deditior; qui tamen primis imperii 
anni3 ingenti se modestia gesserit; familiarium etiam 
locupletator ; neque inhonoros sinens, quorum laboriosa 
expertus fuisset officia : ad severitatem tamen propen- 
sior, si suspicio imperii moveretur ; mitis alias, et cuius 
in civilibus magis, quam in externis bellis, sit laudanda 
fortuna. 

Cap. XVI. (VIII.) Hinc Iuliancjs rerum potitus 
est, ingentique apparatu Parthis intulit bellum, cui 
expeditioni ego quoque interfui, [p. c. n. 363.] ^Aliquot 
oppida et castella Persarum in deditionem accepit, vel 
vi expugnavit; Assyriamque populatus, castra apud 
Ctesiphontem stativa aliquamdiu habuit, remeansque 
victor, dum se inconsultius proeliis inserit, hostili manu 
interfectus est, VI Kalend. lulias, imperii anno septimo, 
[p. c. n. 363.] aetatis altero et trigesimo; atque inter 
divos relatus est. Vir egregius et rempublicam insigni- 

ter moderaturus, si per fata licuisset: liberalibus disci- 
plinis apprime eruditus: Graecis doctior, atque adeo, 
ut Latina eruditio nequaquam cum Graeca scientia con- 
veniret : facundia ingenti et promla , memoriae tenacis- 
simae: in quibusdam philosopho propior: in amicos 
liberalis, sed minus diligens, quam tantum principem 
decuit ; fuerunt enim nonnulli, qui vulnera gloriae eius 
inferrent. In provinciales iustissimus , et tributorum, 
quatenus fieri posset, repressor: civilis in cunctos: 
mediocrem habens aerarii curam : gloriae avidus ac per 
eam animi plerumque immodici : religionis Christianae 
insectator, perinde tamen, ut cruore abstineret. Marco 
Antonino non absimilis, quem etiam aemulari studebat. 

Cap. XVII. (IX.) Post hunc Iovianos, qui tunc 
domesticus militabat, ad obtinendum imperium con- 
sensu exercitus lectus est : commendatione patris, quam 
sua, militibus notior. Qui, iam turbatis rebus, exer- 
citu quoque inopia laborante , uno a Persis atque altero 
proelio victus pacem cum Sapore, necessariam quidem, 
sed ignobilem fecit: multatus finibus, ac nonnulla im- 
perii Romani parte tradita ; quod ante eum annis mille 
centum et duobus de viginti fere, ex quo Romanum 
imperium conditum erat, nunquam accidit. Quin etiam 
legiones nostrae ita et apud Caudium per Pontium Tele- 
sinum , et in Hispania apud Numantiam , et in Numidia 
sub iugum missae sunt, ut nihil tamen finium trade- 
retur. Ea pacis conditio non penitus reprehendenda 
foret , si foederis necessitatem , cum integrum fuit , mu- 
tare voluisset, sicut a Romanis, omnibus his bellis, quae 
commemoravi, factum est. Nam et Samnitibus, et 
Numantinis, et Numidis confestim bella illata sunt, 
neque pax rata fuit. Sed dum aemulum imperii vere- 
tur, intra orientem residens, gloriae parum consuluit. 

Itaque iter ingressus atque Illyricum petens, in Galatiae 
finibus repentina morte obiit: [p. c. n. 364.] vir alias 
neque iners, neque imprudens. 

Gap. XVIII. Multi exanimatum opinantur nimia 
cruditate; inter coenandum enim epulis indulserat: alii 
odore cubiculi, quod ex recenti tectorio calcis grave 
quiescentibus erat: quidam nimietate prunarum , quas 
gravi frigore adoleri multas iusserat. Decessit imperii 
mense septimo, quarto decimo Kalend. Martias; [p. c. 
n. 364.] aetatis, ut qui plurimum ac minimum tradunt, 
tertio et trigesimo anno , ac benignitate principum , qui 
ei successerunt, inter divos relatus est. Nam et civilitati 
propior, et natura admodum liberalis fuit. (X.) Is 
status erat Romanae rei , Ioviano eodem et Varroniano 
Coss. anno urbis conditae millesimo centesimo et nono 
decimo. Quia autem ad inclitos principes venerandos- 
que perventum est, interim operi modum dabimus. 
Nam reliqua stilo maiore dicenda sunt ; quae nunc non 
tam praetermittimus , quam ad maiorem scribendi dili- 
gentiam reservamus. 

